
 讛讬讜诐 讻诪讞专. 讗讬谉 讝讜 讚专砖讛 讙诪讜专讛 讗诇讗 诪砖诪注 讚讛讬讜诐 诪诪砖 讚讗讬 诇讗讜 讛讻讬 讗讬谉 讝讛 诪讚注转讜: 讜诪讛 讬砖专讗诇 讻讜'. 讜讗''转 诪讗讬 拽讗诪专 (讚讛讜住讬祝) 诪讚注转讜 讚讗讜专讬讬转讗 讛讜讗 讚拽''讜 谞讬转谉 诇讬讚专砖 讜讬''诇 讚诇讗 讛讜讬 拽''讜 讙诪讜专 讚砖讗谞讬 讛转诐 诪砖讜诐 注砖专转 讛讚讘专讜转: 讜拽讘注 诇讛诐 讝诪谉. 转讬诪讛 诇专''讬 讚讛讬讗 讛谞讜转谞转 讚诪砖讜诐 砖拽讘注 诇讛诐 讝诪谉 讜讬讚注讜 砖讘讗讜转讜 讬讜诐 讜讚讗讬 转讚讘专 砖讻讬谞讛 注诪讛诐 讛讜爪专讻讜 诇驻专讜砖 讗讘诇 讛讜讗 诪住驻拽 诇诪讛 讬驻专讜砖 讜讬''诇 讚诇讛诐 谞诪讬 讗讬讻讗 住驻讬拽讗 砖诪讗 诇讗 转驻诇讜讟 讜讛讻讬 注讘讬讚 拽''讜 讜诪讛 讬砖专讗诇 砖拽讘注 诇讛谉 讝诪谉 讜讗''讻 诇讗 讛讬讜 爪专讬讻讬诐 诇驻专讜砖 诪砖讜诐 拽专讬 讚讘讬讜诐 讗讞讚 讛讬讛 讚讬 讗驻''讛 诪砖讜诐 讞砖砖 驻诇讬讟讛 砖讛讬讗 拽诇讛 讛讜讝拽拽讜 诇驻专讜砖 讗谞讬 砖诇讗 拽讘注 诇讬 讝诪谉 讜讬砖 讞砖砖 拽专讬 砖讛讜讗 讞诪讜专 诇讗 讻''砖 砖讬砖 诇讬 诇驻专讜砖: 讜讗转讛 驻讛 注诪讜讚 注诪讚讬. 讜讗''转 诪谞诇谉 讚驻讬专砖 诪砖讛 诪讚注转讜 拽讜讚诐 讜砖讜讘 讛住讻讬诐 讛拽讘''讛 注诇 讬讚讜 砖诪讗 讝讛 讛讜讗 爪讜讜讬 讙诪讜专 砖爪讜讛 诇讜 诇驻专讜砖 讜转讬专抓 专''转 讚讗诐 讗讬转讗 讚诪讞诪转 爪讜讜讬 讛拽讘''讛 驻讬专砖 讜诇讗 诪讚注转讜 讛讬讗讱 讛讬讛 诪注专注专 讗讛专谉 讜诪专讬诐 讚讻转讬讘 讜转讚讘专 诪专讬诐 讜讗讛专谉 讘诪砖讛 讗诇讗 讜讚讗讬 诪转讞诇讛 驻讬专砖 诪诪谞讛 诇讙诪专讬 诪砖讛 诪讚注转讜 讜讗注''讙 讚讛住讻讬诐 讛拽讘''讛 注诇 讬讚讜 诪''诪 谞转专注诪讜 注诇讬讜 诇驻讬 砖讗讬诇讜 诇讗 驻讬专砖 诪讚注转讜 诇讗 讛讬讛 讛拽讘''讛 诪住讻讬诐 讚讘讚专讱 砖讗讚诐 讛讜诇讱 讘讛 诪讜诇讬讻讬谉 讗讜转讜 砖讛专讬 诇讗讛专谉 讜诪专讬诐 诇讗 讗诪专 诇驻专讜砖 讗注''讙 砖讙诐 注诪讛诐 讛讬讛 诪讚讘专 讜诪讬讛讜 拽砖讛 讚诪砖诪注 讘诪讚专砖 砖诇讗 讬讚注讜 讝诪谉 讙讚讜诇 砖驻讬专砖 诪诪谞讛 讙讘讬 讗诇讚讚 讜诪讬讚讚 砖讛讬讜 诪转谞讘讗讬诐 砖讗诪专讛 诪专讬诐 讗砖专讬 谞砖讜转讬讛谉 砖诇 讗诇讜 砖谞转诪谞讜 讘注诇讬讛谉 驻专谞住讬谉 注诇 讛爪讬讘讜专 讗诪专讛 爪驻讜专讛 讗讜讬 诇讛诐 诇谞砖讜转讬讛诐 砖诇 讗诇讜 砖诪讬讜诐 砖谞转讬讬讞讚讛 砖讻讬谞讛 注诐 讗讞讬讱 驻讬专砖 诪诪谞讬 诪讬讚 讜转讚讘专 诪专讬诐 讜讗讛专谉 讘诪砖讛 诪砖诪注 砖诇讗 讬讚注讜 拽讜讚诐 诇讻谉 讜讻讬 诇讗 讬讚注讜 讛讗 讚讻转讬讘 讜讗转讛 驻讛 注诪讜讚 注诪讚讬 讜讗讜专''转 讚讜讚讗讬 讬讚注讜 讗讘诇 讛讬讜 住讘讜专讬谉 砖驻讬专砖 注''驻 讛讚讘讜专 注讚 砖讗诪专讛 诇讛诐 爪驻讜专讛 砖诪讚注转讜 驻讬专砖 诪诪谞讛 诪转讞诇讛: 讜诪讛 驻住讞 讻讜'. 讗讬谉 讝讛 拽''讜 讙诪讜专 讚讗诐 诪讜诪专 讗住讜专 讘驻住讞 砖讛讜讗 拽专讘谉 诪''诪 诇讗 讛讬讛 诇讜 诇诪谞讜注 诪诇讬转谉 诇讛诐 讛转讜专讛 讜诇讛讞讝讬专诐 讘转砖讜讘讛: 拽砖讬讗 诇专讘谞谉. 驻讬' 诇诪讛 砖驻讬专砖 专讘讗 诇注讬诇 讚讘拽讘讬注讗 讚讬专讞讗 驻诇讬讙讬: 

专讘讬谞讜 讞谞谞讗诇

讜讗诪专 专讘讛 (讜讗讬转诪专) [讜讗讬转讬诪讗] 专讘 驻驻讗 转"讞 讛诪讗驻诇 讘讟诇讬转讜 诪讜转专 讜诪拽砖讬谞谉 讻讬 诪讻讚讬 驻专讬砖讛 注讘讬讚讗 讗诇讬讘讗 讚专' 讬讜住讬 讜专' 讬砖诪注讗诇 讜专"注 诪讗专讘注讛 讜讗诇讬讘讗 讚专' 讗诇注讝专 讘谉 注讝专讬讛 讜专讘谞谉 诪谉 讞诪砖讛. 讜诇讻讜诇讛讜 讻诇 讗砖讛 砖砖诪砖讛 拽讜讚诐 讛驻专砖讛 讗诐 驻诇讟讛 砖讻讘转 讝专注 讘诇讬诇讬 砖讘转 讟讛讜专讛 讛讬讗 转讬砖专讬 砖讻讬谞讛 诪诇讬诇讬讗 讚砖讘转讗 讗诪讗讬 讗讬转讗讞专讗 注讚 诇爪驻专讗. 讜驻专拽讬谞谉 讗"专 讬爪讞拽 诇讗 诪专讗砖 讘住转专 讚讘专转讬 讻谉 注诇转讛 讘诪讞砖讘讛 诇诪讛讜讛 讘讬诪诪讗 讜讛讚专 讗拽砖讬谞谉. 讗诐 讻谉 诇诪讛 诇讬 讚注讘讚 驻专讬砖讛 讗诇讬讘讗 讚专' 讬砖诪注讗诇 讜专"注 诪爪驻专讗 讗专讘注讛 诇专"注 转砖诪砖 讻讜诇讗 讬讜诪讗 讚讗专讘注讛. 讜讛专讬 讞诪砖 注讜谞讜转 注讚 爪驻专讗 讚砖讘转讗 讜诇专' 讬砖诪注讗诇 转砖诪砖 注讚 爪驻专讗 讚讞诪砖讗 讚讛讗 讗讬讻讗 注讚 爪驻专讗 讚砖讘转讗 讚' 注讜谞讜转 讻讛诇讻转谉 诪讻诇诇 讙' 讬诪讬诐. 讜驻专拽讬谞谉 讗"专 讬爪讞拽 讗"讻 讬讗诪专讜 讛诇诇讜 讛讜诇讻讬谉 诇讘讬转 讛讟讘讬诇讛 讜讛诇诇讜 讛讜诇讻讬谉 诇拽讘诇 讛转讜专讛. 讜讗讬诇讬谉 砖讗讜诪专讬诐 注诇讬讛谉 讛讜诇讻讬谉 诇讘讬转 讛讟讘讬诇讛 讗讬谞讜谉 谞砖讬诐 砖驻诇讟讜 砖讻讘转 讝专注 讘诇讬诇讬 砖讘转 砖讗讬诇讜 诇讗 驻讬专砖讜 讘讬讜诐 专讘讬注讬 讛讜转 诪讬讟诪讗 诪讬谞讬讛 砖驻讜诇讟转 讜爪专讬讻' 诇诪讬讟讘诇 诇爪驻专讗 讚砖讘转讗. 讜讗讬讻讗 讘讛讗 诪讬诇转讗 住讜讙讬讗 讜诇讗 砖驻讬专 砖讛诇诇讜 讬诇讻讜 诇拽讘诇 转讜专讛 讜讛诇诇讜 讬诇讻讜 诇讘讬转 讛讟讘讬诇讛. 讜讗讬讻讗 诪谉 讚讙专住讬 讘讛讚讬谉 拽讜砖讬讗 讚诇注讬诇讗 谞诪讬. 讜诇专' 讗诇注讝专 讘谉 注讝专讬讛 转砖诪砖 讘讬诪诪讗 讚讞诪砖讛. 讜诇讗 爪专讬讻讛 诪讬诇转讗 诇讛讻讬谉 讚专' 讗诇注讝专 讘谉 注讝专讬讛 诇讗 讗讬讻驻转 诇讬讛 (砖诪砖讛) 讗诐 [转砖诪砖] 讘讞诪砖' 注讚 拽专讜讘 诇砖拽讬注转 讛讞诪讛 讗诐 诇讗讜 讜诇讗 爪专讬讱 讗诇讗 诪砖讛讜 诪谉 讞诪砖讛 讜讻讜诇讬 讬讜诪讗 讚诪注诇讬 [砖讘转讗] 讜诪砖讛讜 诪谉 砖讘转讗 讚讛讜讗 讬讜诐 砖诇讬砖讬 讜诪拽砖讬谞谉 讜讛讗 讟讘讜诇讬 讬讜诐 谞讬谞讛讜. 讜诪驻专拽讬谞谉 专讗讜讬讛 转讜专讛 诇讛讬谞转谉 诇讟讘讜诇讬 讬讜诐. 讜讗讬讻讗 讚诪拽讚诪讬 讜讙专住讬 诇讬讛 诇讛讗讬 拽讜砖讬讗 讜诇讛讗讬 驻讬专讜拽讗 诪讘转专 讗讜拽讬诪转讗 讚诪讬诇讬 讚专' 讬砖诪注讗诇 讜专' 注拽讬讘讗 讻专' 讬讜住讬 讜讗讬讻讗 讚讙专住讬 诇讬讛 讛讻讗 讜讗讬转 诇讬讛 转专讬谉 讗谞驻讬 讞讚 讚讛讜讬讗 拽讜砖讬讗 注诇 专"注 讚讗诪专 讘诪拽爪转 讬讜诪讗 (讚讞诪砖') [讚讗专讘注讛] 注讘讚 诇讛讜 驻专讬砖讗 讜讻诇 讗砖讛 砖驻诇讟讛 砖"讝 讘诇讬诇讬 砖讘转 注讚 砖诪砖诇讬诪讬谉 讻砖讬注讜专 讛讝讛 诪讛 砖讬爪讗 诪讬讜诐 讞诪讬砖讬 讟诪讗讛 讛讬讗. 讜讻讬讜谉 砖讗驻砖专 注诇 讚注转讗 讚专"注 砖讬砖 讗砖讛 砖驻讜诇讟' 讜讟诪讗讛 讘诇讬诇讬 砖讘转 讛专讬 讛讬讗 爪专讬讻讛 讛注专讘 砖诪砖 讜讻诇 谞砖讬诐 砖讛讬讛 诇讛谉 讻谉 讟讘讜诇讬 讬讜诐 讗讬谞讜谉. 讜注讜讚 讗讬转 诇讬讛 诇讛讗讬 拽讜砖讬讗 讗谞驻讗 讗讞专讬谞讗 讻讬 讗诪专讬' 诇专' 讬砖诪注讗诇 讜专"注 诇诪讛 诇讬 诇诪讬注讘讚 诇讛讜 驻专讬砖讛 讚诪讟讬讗 注讚 讘讬 砖诪砖讗. 诇讬注讘讬讚 诇讛讜 驻专讬砖讛 讚诇讗 诪讟讬讗 讗诇讗 注讚 爪驻专讗 讚砖讘转讗. 讜驻专拽讬谞谉 讗"专 讬爪讞拽 讬讗诪专讜 讛诇诇讜 讛讜诇讻讬谉 诇讘讬转 讛讟讘讬诇讛 讜讛诇诇讜 讛讜诇讻讬谉 诇拽讘诇 转讜专讛. 讜讗拽砖讬谞谉 诇诪讛 诇讬讛 诇专' 讬爪讞拽 诇驻专讜拽讬 讻讬 讛讚讬谉 驻讬专讜拽讗 讛讗 讟讘讜诇讬 讬讜诐 谞讬谞讛讜 讗讜 讛讜转 驻专讬砖转谉 注讚 爪驻专讗 讚砖讘转讗 讜讗讛讚专讬谞谉 讗注驻"讻 专讗讜讬讬谉 讛讜讜 诇拽讘诇 讛转讜专讛 讜讛诇讻讱 爪专讬讻讬谞谉 诇驻专讜拽讗 讚专' 讬爪讞拽 讜讗注"讙 讚讛讗讬 讚拽讗诪专讬' 讜讛讗 讟讘讜诇讬 讬讜诐 谞讬谞讛讜 诪砖谞讬谞谉 讗讘讬讬 讘专 讗讘讬谉 讜专讘 讞谞谞讬讗 讘专 讗讘讬谉 转专讜讜讬讬讛讜 讚谞讬转谞讛 转讜专讛 诇讟讘讜诇讬 讬讜诐 诪讜讻讞讗 诪诇转讗 讚注诇 谞砖讬 拽讗讬 讜诇讗 讘讙讘专讬 讗讬诪讬专. 讛讜讗 讻讬 讚住讚专谞讗 诇砖诪注转讗 诪驻专砖 讘转诇诪讜讚 讗"讬 砖诪注转讗. 讗"专 讬讜讞谞谉 讟讘讜诇讬 讬讜诐 拽讘诇讜 讬砖专讗诇 讗转 讛转讜专讛. 讛讚讗 讚讗转 讗诪专 讘谞砖讬诐 讗讘诇 讗谞砖讬诐 讻讘专 驻专砖讜 诪"讟 讜拽讚砖转诐 讛讬讜诐 讜诪讞专 讗"专 讞讬讬讗 讘专 讗讘讗 讗"专 讬讜讞谞谉 讝讜 讚讘专讬 专' 讬砖诪注讗诇 讜专"注 讗讘诇 讞讻"讗 讙' 注讜谞讜转 砖诇讬诪讜转 讘注讬谞谉 讜讻谉 讛诇讻讛. 讜砖讻讘转 讝专注 砖驻专砖讛 诪诇讗讬砖 讻"讝 砖讛讬讗 [诇讞讛] 讟诪讗讛 讜讗驻讬' 驻诇讟 讗讜转讛 [诪讬诪讬诐 讛专讘讛]. 讜讻讬 转谞讬讗 驻专讟 诇砖"讝 砖讛住专讬讞讛 讚驻专砖讛 诪谉 讛讗砖讛 讗讘诇 讘驻专砖讛 诪谉 讛讗讬砖 讟诪讗讛 讻诇 讝诪谉 砖讛讬讗 诇讬讞讛 讜讛讬讻讬 讚诪讬 讗驻讬' 讛讘讗 注诇 讛讝讻讜专 讗诐 驻诇讟 讛讝讻讜专 讗转 砖讻讘转 讝专注讜 讻"讝 砖讛讬讗 诇讬讞讛 讟诪讗讛 讜诪谞讗 诇谉 诪讚拽讗 诪讬讘注讬讗 诇讬讛 诇专讘 驻驻讗 砖"讝 讘诪注讬 讘讛诪讛 诪讛讜 讜拽讗 诪住转驻拽讗 诪砖讜诐 讚诇讬转 诇讛 驻专讜讝讚讜专. 讚讗诇诪讗 驻专讜讝讚讜专 讚讗砖讛 讛讜讗 讚诪住专讞讗 讜讗诐 驻诇讟转讛 讗讞专 讙' 注讜谞讜转 砖诇讬诪讜转 讟讛讜专讛 讜讘讛诪讛 讚诇讬转 诇讛 驻专讜讝讚讜专 诪住驻拽讗 诪诇转讗 诪砖讜诐 讚诇讗 讗讬驻砖讬讟讗 讜注讘讚讬谞谉 诇讞讜诪专讗 讗讘诇 讝讻专 讚诇讬转 诇讬讛 驻专讜讝讚讜专 诇讗 诪住专讞讗 砖"讝 讘诪注讬讜 讜驻砖讬讟讗 讚讟诪讗讛. 讜讘诪注讬 谞讻专讬转 讗祝 讗讬谞讜谉 讞讘讬诇 讙讜驻讬讬讛讜 讻讬砖专讗诇讬' 讻讚 驻诇讟讛 诇讛 讗讞专 讙' 讟讛讜专讛. 转"专 讘砖砖讛 诇讞讜讚砖 谞转谞讜 注砖专 讚讘专讜转 诇讬砖专讗诇 专' 讬讜住讬 讗讜诪专 讘砖讘注讛 讘讜 讗诪专 专讘讛 讚讻"注 讘专"讞 住讬讜谉 讘讗讜 诪讚讘专 住讬谞讬 讜讘讬讜诐 砖讘转 谞转谞讜 注砖专 讚讘专讜转 讜讘拽讘讬注讗 讚住讬讜谉 驻诇讬讙讬 专讘谞谉 住讘专讬 讘转专讬 讘砖讘讗 讗拽讘注 住讬讜谉 讚讛讛讬讗 砖转讗 讜砖讘转 砖砖讛 讘讜 讜专' 讬讜住讬 住讘专 讘讞讚 讘砖讘讗 讗拽讘注 讜砖讘转 砖讘注讛 讘讜 专讘谞谉 讚住讘专讬 讘转专讬谉 讘砖讘讗 讛讜讛 拽讘讜注讬讛 讜诪驻讜专砖 讘转讜专讛 讚讛讛讜讗 讬讜诪讗 砖讞谞讜 讘诪讚讘专 住讬谞讬 讜讬讞谉 砖诐 讬砖专讗诇 谞讙讚 讛讛专 讜诪砖讛 注诇讛 讗诇 讛讗诇讛讬诐 讜讗诪专 诇讬讛 诇诪讬诪专 诇讬砖专讗诇 讗转诐 专讗讬转诐 讜讙讜' 讜拽讗诪专讬' 专讘谞谉 讚讛讛讜讗 讬讜诪讗 诇讗 讗诪专 诇讛讜 诪砖讛 诇讬砖专讗诇 诪讬讚讬 诪砖讜诐 讞讜诇砖讗 讚讗讜专讞讗 讜讟专讞讬讛 讘砖诇讬砖讬 讗诪专 诇讛讜 讛讗讬 诪讬诪专讗 讜讬讘讗 诪砖讛 讜讙讜' 讘专讘讬注讬 注讘讚 诇讛讜 讛讙讘诇讛 讚拽讗诪专 讜讛讙讘诇转 讗转 讛注诐 讜讙讜' 讜讗注"讙 讚讻转讬讘讛 讘转专 讛驻专砖讛 拽讘诇讛 讛讬讗 讚讛讬讗 讛讜转 转讞诇讛.





专诪讘"谉

讛讜住讬祝 讬讜诐 讗' 诪讚注转讜 诪讗讬 讚专砖 讻讜'. 讝讛 拽"诇, 讗讬 诪讚专砖 讚专砖 诇讗讜 诪讚注转讜 讛讜讛 讜诇讗 讛住讻讬诐 注诇 讬讚讜 讛讜讛 讜讛专讘讛 讻讬讜爪讗 讘讜 注砖讛 诪砖讛 讜砖讗专 谞讘讬讗讬诐 讜讬"诇 讜讚讗讬 讗诐 专爪讛 讛拽讘"讛 讛讬' 讗讜诪专 诇讜 讛讬讜 谞讻讜谞讬诐 诇讬讜诐 讛专讘讬注讬 讻讚诇拽诪谉 讗诇讗 讛讜讗 讜讚讗讬 诇砖诇讬砖讬 讗诪专 讗诇讗 讙诇讜讬 讛讬' 诇驻谞讬讜 讚注转讜 砖诇 诪砖讛 讜诇驻讬讻讱 诪砖讗诪专 诇讜 诇讬讜诐 讛砖诇讬砖讬 讞讝专 讜讗诪专 讛讬讜诐 讜诪讞专 讻讚讬 砖讬讛讗 讘专爪讜谞讜 砖诇 诪砖讛 专讘讬谞讜 诇讛转诇讜转 讘诪讚专砖讜 讜诇讗 讬讛讗 讻诪注讘讬专 注诇 讚讘专讬讜 讘诪讛 砖讗诪专 诇讬讜诐 讛砖诇讬砖讬 讗讘诇 诇讗 砖讬讛讗 诪砖讛 专讘讬谞讜 诪讜讻专讞 诇讚专讜砖 讻谉 砖讗驻讬' 讘讞爪讬 讛讬讜诐 砖讬讬讱 诇诪讬诪专 讛讬讜诐 讜诪讞专:





驻讬专砖 诪谉 讛讗砖讛 讜讛住讻讬诐 讛拽讘"讛 注诇 讬讚讜. 讜讬"诇 讗诇讜诇讬 砖诪讚注转讜 注砖讛, 砖讻讬谞讛 诇诪讛 诇讗 讗诪专讛 讻谉 [注讚] 诇讗讞专 诪转谉 转讜专讛 讜讛诇讗 注诪讜 讛讬讛 讘讚讬讘讜专 诪拽讜讚诐 诇讻谉 讻诇讗讞专 诪讬讻谉 讗诇讗 砖"诪 注讚 砖驻讬' 讛讜讗 诪讚注转讜 诪拽"讜 讜诪讬讛讜 拽"讜 讙讜驻讬' 诇讗讜 讚讜拽讗 讛讜讗 讚讛讗 诪爪讬 诪砖诪砖 讜讟讜讘诇 讜诪讚讘专 讘讻诇 讬讜诐 讗诇讗 讛讜讗 诪讚注转讜 砖谞砖讗 拽"讜 讘注爪诪讜 诇讛转拽讚砖 砖讬讛讬' 专讗讜讬 诇讚讘专 讘讻诇 注转 讜讻谉 诪砖讬讘讜专 讛诇讜讞讜转 讗讬谞讜 诪讞讜讜专 讛讗讬讱 注砖讛 诪讚注转讜 讜讛诇讗 拽"讜 讚专砖 讗诇讗 讞讜诪专讗 讘注诇诪讗 讛讜讗 砖注砖讛 诇讜诪专 砖诇讗 讬讛讗 谞转驻住 讘砖讘讬专转讜 讗讘诇 讗讬谞讜 拽"讜 讚讗讚专讘讛 爪专讬讻讬谉 讛诐 诇转讜专讛 讻讚讬 砖讬讞讝专讜 讜讬注砖讜 转砖讜讘讛 讗祝 注诇 驻讬 砖讗讬谉 讗讜讻诇讬谉 讘拽讚砖讬诐 注讻砖讬讜. 讜讻谉 爪"注 诪谞诇谉 砖讛住讻讬诐 讛拽讘"讛 注诪讜 讗讬 诪砖讜诐 讗砖专 讛专讬 讘诪讛 讻转讜讘讬谉 讘转讜专讛 砖讗讬谞谉 诇砖讜谉 讗讬砖讜专. 讜砖诪注转讬 诪砖讜诐 讚讻转讬讘 讗砖专 砖讘专转 讜砖诪转诐 讘讗专讜谉 讜砖讘专讬 诇讜讞讜转 诪讜谞讞讬诐 讘讗专讜谉, 讜讗诇诪诇讗 讛讬' 讘砖讘讬专转谉 讞讟讗 讗讬谉 拽讟讬讙讜专 讘诪拽讜诐 住谞讬讙讜专, 讗诇讗 诪诇诪讚 砖讛讬转讛 砖讘讬专转谉 讞讘讬讘讛 诇驻谞讬讜. 讜诪讚专砖 讗讙讚讛 讬讛讜砖注 讜砖讘注讬诐 讝拽谞讬诐 转讜驻住讬谉 讘讬讚讜 砖诇讗 讬砖讘专诐 讜诇讗 讬讻诇讜 诇讜, 讗诪专 讛拽讘"讛 转讛讗 砖诇讜 讘讗讜转讜 讛讬讚 砖谞讗' 讜诇讻诇 讛讬讚 讛讞讝拽讛 讜讙讜' 讗砖专 注砖讛 诪砖讛, 讜讗驻砖专 诪"讛 讚专砖 讛讗讬 讗砖专 诇砖讜谉 讗讬砖讜专:





专砖讘"讗

砖诇砖讛 讚讘专讬诐 注砖讛 诪砖讛 诪讚注转讜. 讜讛专砖讘"讗 讝"诇 讻转讘 拽爪转 讚讜诪讛 诇讝讛. 讜讻转讘 讗讞专 讻讱 讜讝"诇: 讜爪专讬讱 注讬讜谉 诪谞讗 诇谉 砖讛住讻讬诐 讛拽讘"讛 注诪讜 讗讬 诪砖讜诐 讗砖专 [砖讘专转] 讛专讬 讻诪讛 讻转讜讘讬诐 讘转讜专讛 砖讗讬谞谉 诇砖讜谉 讗讜砖专.
讜砖诪注转讬 诪砖讜诐 讚讻转讬讘 (讚讘专讬诐 讬, 讘) 讗砖专 砖讘专转 讜砖诪转诐, 诇讜讞讜转 讜砖讘专讬 诇讜讞讜转 诪讜谞讞讬诐 讘讗专讜谉, 讜讗诇诪诇讗 讛讬讛 讘砖讘讬专转谉 讞讟讗 讗讬谉 拽讟讬讙讜专 讘诪拽讜诐 住谞讬讙讜专 讗诇讗 诪诇诪讚 砖讛讬转讛 砖讘讬专转谉 讞讘讬讘讛 诇驻谞讬讜, 讜诪讚专砖 讗讙讚讛 (砖诪讜"专 驻诪"讜, 驻"讙) 讬讛讜砖注 讜砖讘注讬诐 讝拽谞讬诐 转驻住讜 讘讬讚讬讜 砖诇讗 讬砖讘专诐 讜诇讗 讬讻诇讜 诇讜, 讗诪专 讛拽讘"讛 转讛讗 砖诇讜诐 讘讗讜转讛 讬讚 讚讻转讬讘 (讚讘专讬诐 诇讚, 讬讘) 讜诇讻诇 讛讬讚 讛讞讝拽讛 讗砖专 注砖讛 诪砖讛, 讜讗驻砖专 讚诪砖讜诐 讛讻讬 讚专讬砖 讛讗讬 讗砖专 诇砖讜谉 讗砖专讬. [讛讻讜转讘 讘注讬谉 讬注拽讘].



诪讗讬 讚专讬砖 讜讻讜'. 讜拽砖讬讗 讗讬 诪讚专砖 讚专砖 诇讗讜 诪讚注转讬讛 讛讬讛, 讜诇讗 讛住讻讬诐 注诇 讬讚讜 讛讬讛, 讜讛专讘讛 讻讬讜爪讗 讘讜 [注砖讜] 诪砖讛 讜砖讗专 谞讘讬讗讬诐. 讗诇讗 讜讚讗讬 诇砖诇讬砖讬 讗诪专, 讗诇讗 讙诇讜讬 讛讬讛 诇驻谞讬讜 讚讬讜住讬祝 诪砖讛, 讜诇驻讬讻讱 诪讛 砖讗诪专 诇讜 诇讬讜诐 讛砖诇讬砖讬 讞讝专 讜讗诪专 讛讬讜诐 讜诪讞专 讻讚讬 砖讬讛讗 讘专爪讜谞讜 砖诇 诪砖讛 专讘谞讜 诇讛转诇讜转 讘诪讚专砖讜 讜诇讗 讬讛讗 讻诪注讘讬专 注诇 讚讘专讬讜 讘诪讛 砖讻转讜讘 诇讬讜诐 讛砖诇讬砖讬 讗讘诇 诇讗 砖讬讛讗 诪砖讛 专讘谞讜 注"讛 诪讜讻专讞 诇讚专讜砖 讻谉, 砖讗驻讬诇讜 讘讞爪讬 讛讬讜诐 砖讬讬讱 [诇诪讬诪专 讛讬讜诐 讜诪讞专]. 讛专砖讘"讗 讘讞讬讚讜砖讬讜. [诇拽讜讟讬 专讘谞讜 讘爪诇讗诇 讗砖讻谞讝讬. 讜注讬' 专诪讘"谉].



讜讗转讛 驻讛 注诪讜讚 注诪讚讬 (讚讘专讬诐 讛, 讻讞). [讜讗"转 诪谞诇谉 讚驻讬专砖 诪砖讛 诪讚注转讜 拽讜讚诐 讜砖讜讘 讛住讻讬诐 讛拽讘"讛 注诇 讬讚讜, 砖诪讗 讝讛 讛讬讛 爪讜讜讬 讙诪讜专 砖爪讜讛 诇讜 诇驻专讜砖. 转讜住驻讜转]. 讜讛专砖讘"讗 转讬专抓 讗讬诇讜诇讬 砖诪讚注转讜 注砖讛, 砖讻讬谞讛 诇诪讛 讗诪专讛 诇讜 讻谉 诇讗讞专 诪转谉 转讜专讛 讜讛诇讗 讗祝 诪转讞讬诇讛 讛讬讛 诪讚讘专 注诪讜 讘讻诇 砖注讛, 讗诇讗 讜讚讗讬 砖诇讗 谞爪讟讜讛 注讜讚 注讚 砖驻讬专砖 讛讜讗 诪讚注转讜 诪拽诇 讜讞讜诪专. 讜诪讬讛讜 拽诇 讜讞讜诪专 讙讜驻讬讛 诇讗讜 讚讜拽讗, 讚讛讗 诪爪讬 诪砖诪砖 讜讟讜讘诇 讜诪讚讘专 讘讻诇 讬讜诐, 讗诇讗 讛讜讗 诪讚注转讜 谞砖讗 拽诇 讜讞讜诪专 讘注爪诪讜 诇讛转拽讚砖 砖讬讛讗 专讗讜讬 诇讚讬讘讜专 讘讻诇 注转. [诇拽讜讟讬 专讘谞讜 讘爪诇讗诇 讗砖讻谞讝讬. 讜注讬' 专诪讘"谉].



讜诪讛 驻住讞. 拽砖讬讗 诇讬 诪讗讬 诪讚注转讜 讛讜讛, 讜讛诇讗 拽"讜 讚专砖. 讗诇讗 拽"讜 讘注诇诪讗 注砖讛 诇讜诪专 砖诇讗 讬讛讗 谞转驻砖 讘砖讘讬专转 讛诇讜讞讜转 讗讘诇 讗讬谞讜 拽诇 讜讞讜诪专 讙诪讜专, 讚讗讚专讘讗 爪专讬讻讬诐 讛诐 诇转讜专讛 讻讚讬 砖讬讞讝专讜 讜讬注砖讜 转砖讜讘讛 诇讻谉 讗诪专 诇讜 讬讬砖专 讻讞讱 砖砖讘专转. 讞讬讚讜砖讬 讛专砖讘"讗. [诇拽讜讟讬 专讘谞讜 讘爪诇讗诇 讗砖讻谞讝讬 讜讻谉 讛讜讗 讘专诪讘"谉].





诪讛专砖"讗 - 讞讬讚讜砖讬 讛诇讻讜转

讘驻讬专砖"讬 讘讚"讛 砖诇讬砖讬 讘砖讘转 讻讜' 拽砖讬讗 诇专讘谞谉 讻讜' 讜讗"讻 注"讻 讘转专讬 讻讜' 讜讘讝' 谞转谞讛 转讜专讛 讻讜' 注讻"诇 讘驻砖讬讟讜转 讟驻讬 讛"诪 诇驻专砖 讚驻专讬讱 诇诪讗讬 讚诪驻专砖 专讘讗 驻诇讜讙转讬讬讛讜 拽砖讬讗 诇专讘谞谉 讚砖诇讬砖讬 讘讞讚砖 诇讗 讛讜讛 砖诇讬砖讬 讘砖讘转 讗诇讗 诪砖讜诐 讚诇讗 谞讝讻专 诪驻讜专砖 讚讘专 讝讛 讘驻诇讜讙转讬讬讛讜 诪驻专砖 讛驻讬专讻讗 讘诪讗讬 讚诪驻讜专砖 讘驻诇讜讙转讬讬讛讜 讚拽讗诪专讬 专讘谞谉 讘讜' 讘讞讚砖 谞讬转谞讛 转讜专讛 讜讛讻讗 诪讜讻讞 讚讘讝' 谞讬转谞讛 讜拽"诇:


讘讚"讛 诇讻讚转谞讬讗 讻讜' 讜讛"拽 讬讜诐 讙' 诇讚讘专讬诐 砖讛转讞讬诇 诪砖讛 诇讛诪砖讬讱 诇讘诐 讻讜' 注讻"诇 讚注谞讬谉 讝讛 诇讛诪砖讬讱 诇讘诐 讻讜' 讗"诇 诪砖讛 讙诐 讘专"讞 讚诇讬讻讗 诇诪讬诪专 讚诇讗 讗"诇 讜诇讗 诪讬讚讬 诪砖讜诐 讞讜诇砖讗 讚讗讜专讞讗 讗诇讗 讘讚讘专 砖砖诪注 诪砖讛 诪驻讬 讛拽讘"讛 砖讬讗诪专 讻谉 诇讬砖专讗诇 讻讙讜谉 驻专讬砖讛 讜讛讙讘诇讛 讜拽"诇:





诪讛专砖"讗 - 讞讬讚讜砖讬 讗讙讚讜转

讗"诇 诪爪讜转 讛讙讘诇讛 讜讻讜' 注讬讬谉 驻讬专讜砖讜 讘转讜住' 驻讬' 诇讚讘专讬讛诐 讚讜讚讗讬 讘讗诪爪注讬转 谞诪讬 讻转讬讘 讛谞讛 讗谞讻讬 讘讗 讗诇讬讱 讜讙讜' 讗诇讗 讚诇讗 讻转讬讘 讘讗讜转讛 讗诪讬专讛 诪讬讚讬 砖讬讛讬讛 砖讘 注诇讬讛 讜讬讙讚 诪砖讛 讜讙讜' 讚诪讛 讗"诇 讛拽讘"讛 诇诪砖讛 砖讬讗诪专 诇讬砖专讗诇 讜砖讗诪专讜 讬砖专讗诇 砖讜讘 诇诪砖讛 注诇 讻讱 砖讛讜爪专讱 诪砖讛 诇讛讙讬讚 诇诪拽讜诐 讘"讛 讗诇讗 讝讜 诪爪讜转 讛讙讘诇讛 讜讛讻讬 诪驻讜专砖 讘讛讚讬讗 诇拽诪谉 讘讘专讬讬转讗 讜讚讜"拽:


讘转专讬 讘砖讘转讗 注讬讬谉 驻讬专砖"讬 讜讻转讘 讛专讗"诐 讜讗讬 拽砖讬讗 讗"讻 讛讗 讚讗诪专 专讘讗 讜讻讜' 讘讞讚 讘砖讘转讗 诇讗 讗诪专 诇讛讜 讜诇讗 诪讬讚讬 诪砖讜诐 讞讜诇砖讗 讚讗讜专讞讗 讻讜' 诪讗讬 讞讜诇砖讗 讚讗讜专讞讗 讚拽讗诪专 讛讗 讘诇讗讜 讞讜诇砖讗 讚讗讜专讞讗 讗"讗 讘讜 讘讬讜诐 诪砖讜诐 讚讻诇 注诇讬讜转讬讜 讘讛砖讻诪讛 讛讬讜 讬"诇 讚讛讗 讚讗诪专讬谞谉 讻诇 注诇讬讜转讬讜 讘讛砖讻诪讛 讛讬讜 讗讬谞谉 讗诇讗 讘注诇讬讜转讬讜 砖注诇讛 诪注爪诪讜 讗讘诇 讘注诇讬讜转 砖注"驻 讛讚讘讜专 讗"讗 诇讛注讘讬专 讜讻讜' 注讻"诇 注"砖 讜讗讬谉 转讬专讜抓 讝讛 诪讞讜讜专 讚讛讗 诪讛讗讬 拽专讗 讚讬诇讬祝 讚讻诇 注诇讬讜转讬讜 讘讛砖讻诪讛 讛讬讜 讚讛讬讬谞讜 讜讬砖讻诐 诪砖讛 讘讘拽专 讜讬注诇 讜讙讜' 诪驻讜专砖 讘讜 砖讛讬讛 注"驻 讛讚讘讜专 讚讻转讬讘 诇注讬诇 诪讬谞讬讛 讜注诇讬转 讘讘拽专 讗诇 讛专 住讬谞讬 讜讙讜' 讜注讜讚 讚诇砖讜谉 讻诇 注诇讬讜转讬讜 讘讛砖讻诪讛 讛讬讜 诇讗 诪砖诪注 讻谉 讜谞专讗讛 诇驻专砖 诪砖讜诐 讚住讘专 专讘讗 讚诇讗 驻住讬拽讗 诇谉 讜讗驻砖专 讚讘讛砖讻诪讛 讘讗讜 诇讛专 住讬谞讬 讚讛讻讬 诪住转讘专 讚讝专讬讝讬谉 诪拽讚讬诪讬谉 诇诪爪讜转 讜讗转诪讜诇 讞谞讜 讬砖专讗诇 拽专讜讘 诇讛专 住讬谞讬 讜讗"讻 讘讜 讘讬讜诐 砖讘讗讜 讛讬讛 讙"讻 讬讻讜诇 诪砖讛 诇注诇讜转 讘讛砖讻诪讛 讗讬 诇讗讜 诪砖讜诐 讞讜诇砖讗 讚讗讜专讞讗 讚讗转诪讜诇 讜讛讻讬 谞诪讬 诇诪讗谉 讚讗诪专 诇注讬诇 讚讬专讚 谞诪讬 讘讛砖讻诪讛 讘讬讜诐 专讘讬注讬 爪"诇 讚注诇讛 讜讗讞"讻 讬专讚 讛讻诇 讛讬讛 讘讛砖讻诪讛 讚讛讬讛 砖讛讜转 讘讛砖讻诪讛 诇注诇讜转 讜诇讛砖讬讘 讜诇讬专讚 讗讞专 讻讱 诇爪讜讜转 诪爪讜转 驻专讬砖讛 讛讻诇 讘讛砖讻诪讛 讛讻讬 谞诪讬 讛讬讛 砖讛讜转 讘讛砖讻诪讛 诇讘讗 诪诪拽讜诐 拽专讜讘 讜诇注诇讜转 诇讛专 住讬谞讬 讗讬 诇讗讜 诪砖讜诐 讞讜诇砖讗 讚讗讜专讞讗 讜讚讜"拽:


讛讬讜诐 讻诪讞专 讜讻讜' 注讬讬谉 讘转讜住' 讜谞专讗讛 讚讗祝 诇驻讬 讛讚专砖 讚讛讬讜诐 讻诪讞专 诇讗 讝讝 谞诪讬 诪讛讬讜诐 诪诪砖 讚讛讬讬谞讜 讬讜诐 专讘讬注讬 讚讗诇"讻 诇讗 讛讜讛 讛驻专讬砖讛 专拽 讚' 注讜谞讜转 讜诇专注"拽 诇注讬诇 讘砖诪注转讬谉 讚诪住讬拽 讚住讘专 讻专' 讬讜住讬 讜诪爪专讬讱 讛' 注讜谞讜转 砖诇讬诪讜转 讜讚讜"拽:


讜诪讛 讬砖专讗诇 讜讻讜' 注讬讬谉 讘转讜住' 讜讘驻专拽 讛讘注"讬 转讬专爪讜 注讜讚 讚讗讟讜 诪砖讜诐 砖爪讜讛 诇讘讟诇 驻"讗 诪驻专讬讛 讜专讘讬讛 讬讘讟诇 讛讜讗 诇注讜诇诐 讜拽"诇:


讜拽讘注 诇讛诐 讝诪谉 讻转讘讜 讛转讜住' 转讬诪讛 诇专"讬 讜讻讜' 注"砖 讘讗讜专讱 讜注讜讚 讬"诇 讚讞讚讗 诪讬诇转讗 讛讬讗 讜诪讛 讬砖专讗诇 讜讻讜' 讗诇讗 砖注讛 讗' 讜诇讗讜转讛 砖注讛 讙讜驻讛 拽讘注 诇讛诐 讝诪谉 讗谞讬 砖讻诇 砖注讛 砖讻讬谞讛 诪讚讘专转 注诪讬 讘讜讜讚讗讬 讘诇讬 拽讘讬注讜转 讝诪谉 注诇 讗讞转 讻诪讛 讜讻诪讛 讜转讜 诇讗 诪讬讚讬 讜拽"诇:


讜诪谞讬谉 讚讛住讻讬诐 讻讜' 讚讗讬 讻驻砖讟讬讛 诇讗 诇讻转讜讘 专拽 砖讜讘讜 诇讻诐 讗讜 砖讜讘讜 诇讗讛诇讬讻诐 讜讻转讬讘 讘转专讬讛 讜讗转讛 驻讛 注诪讜讚 注诪讚讬 讜讙讜' 讚讗讬 讻驻砖讟讬讛 诇讗 诇讻转讜讘 专拽 驻讛 注诪讜讚 讜诇"诇 诇讻转讜讘 注诪讚讬 讗讬 诇讗讜 诇讛讱 讚专砖讛 诇驻专讜砖 诪谉 讛讗砖讛 讜讘诪住讻转 诪讙讬诇讛 讚专讬砖 谞诪讬 诪讬转讜专讗 讚注诪讚讬 讚讛专讘 讬讛讬讛 注讜诪讚 注诐 讛转诇诪讬讚 讜砖拽讜诇讬诐 讛诐 讜讻转讘讜 讛转讜住' 讜讗诐 转讗诪专 诪谞诇谉 讚驻讬专砖 诪讚注转讜 拽讜讚诐 讻讜' 谞讬诪讗 讝讛 讛讜讗 爪讜讜讬 讙诪讜专 砖爪讜讛 诇驻专讜砖 讻讜' 注"砖 讙诐 讘转讜住' 驻专拽 讛讘注"讬 讘拽爪转 砖谞讜讬 讘讗讜专讱 讜拽"诇:


驻讛 讗诇 驻讛 讗讚讘专 讘讜 讻讜' 讘住讜讙讬讗 讚驻专拽 讛讘注"讬 诇"讙 诇讬讛 讜专砖"讬 讘讞讜诪砖 驻讬专砖 驻讛 讗诇 驻讛 讗诪专转讬 诇讜 诇驻专讜砖 诪谉 讛讗砖讛 讜讛讬讻谉 讗诪专 诇讜 讘住讬谞讬 诇讱 讗诪讜专 诇讛诐 砖讜讘讜 诇讻诐 诇讗讛诇讬讻诐 讜讙讜' 注讻"诇 讗讘诇 诪诇砖讜谉 讛转诇诪讜讚 讛讻讗 讜讗讬转 讚讗诪专讬 讻讜' 诪砖诪注 砖讛讜讗 诪诇转讗 讜专讗讬讛 讗讞专讬转讗 讜讛讬讬谞讜 讚诪讛 砖讗"诇 讛拽讘"讛 诇讗 讻谉 注讘讚讬 诪砖讛 讜讙讜' 驻讛 讗诇 驻讛 讗讚讘专 讘讜 讜讙讜' 讛专讬 讛住讻讬诐 讛拽讘"讛 注诐 诪砖讛 注诇 砖讛转专注诪讜 注诇讬讜 砖驻讬专砖 诪谉 讛讗砖讛 讜拽"诇:


砖讘专 讛诇讜讞讜转 诪讗讬 讚专砖 讜诪讛 驻住讞 讻讜' 诪驻讜专砖 驻专拽 讛讘注"讬 注"砖:


讬讜诐 讗讞讚 讛讜住讬祝 诪砖讛 诪讚注转讜 讻驻讬专砖"讬 讚诇讬讜诐 讛砖诇讬砖讬 诇专讘讬 讬讜住讬 谞诪讬 诇讗 诪砖诪注 讗诇讗 诇驻专讜砖 讚' 讜讛' 讚讻讱 讗"诇 讛拽讘"讛 讗诇讗 讚诪砖讛 讛讜住讬祝 讬讜诐 讗讞讚 讚讛讬讬谞讜 讙诐 讬讜诐 讜' 讜讗诪专 讛讬讜 谞讻讜谞讬诐 诇砖诇砖转 讬诪讬诐 讚讛讬讬谞讜 讬诪讬诐 砖诇诪讬诐 讜诇专讘谞谉 爪"诇 讚诇砖诇砖转 讬诪讬诐 谞诪讬 诇讗 诪砖诪注 讗诇讗 讚' 讜讛' 讜诇讗 讙' 讬诪讬诐 砖诇诪讬诐 讜讻转讘 讛专讗"诐 专讗讬讛 诇讝讛 诪拽专讗 讚讜讬讗住祝 讗讜转诐 讗诇 诪砖诪专 砖诇砖转 讬诪讬诐 讜砖诐 讻转讜讘 讜讬讗诪专 讗诇讬讛诐 讘讬讜诐 讛砖诇讬砖讬 讜讙讜' 注"砖 讜讗讬谉 专讗讬讬转讜 讝讜 诪讻专注转 讚讗注"讙 讚讘讬讜诐 讛砖诇讬砖讬 诇讻"注 讗祝 诇专' 讬讜住讬 诇讗 诪砖诪注 讬诪讬诐 砖诇诪讬诐 诪"诪 讘讬讜诐 讛砖诇讬砖讬 诪砖诪注 砖驻讬专 讬诪讬诐 砖诇诪讬诐 讻讚驻讬专砖"讬 讘讛讚讬讗 讘砖诪注转讬谉 诇专讘讬 讬讜住讬 讗拽专讗 讚讻转讬讘 讜讬讛讬 讘讬讜诐 讛砖诇讬砖讬 讘讛讬讜转 讛讘讜拽专 讚讬诪讬诐 砖诇诪讬诐 拽讗诪专 讜讚讜"拽:


讜讬砖讘 诪砖讛 讜讙讜' 讜讬讙讚 诪砖讛 讙讜' 注讬讬谉 驻讬专砖"讬 讜讻诪讜 砖驻讬专砖讜 讛转讜住' 诇驻讬专讜砖讜 讻讬讜谉 讚诇讗 讻转讬讘 讘讬讛 诪讬讚讬 讻讜' 讗讬转 诇谉 诇诪砖讚讬 诪爪讜转 讛讙讘诇讛 讗讛讛讬讗 讗诪讬专讛 讻讜' 注"砖 讜诇讬 谞专讗讛 讚讘讛讱 讗诪讬专讛 讙讜驻讛 讜讬讗诪专 讛' 讗诇 诪砖讛 讛谞讛 讗谞讻讬 讘讗 讗诇讬讱 讘注讘 讛注谞谉 讜讙讜' 诪驻讜专砖 讘讛 诪爪讜转 讛讙讘诇讛 讻讬 诪爪讬谞讜 讘讻转讜讘 砖诪砖讛 诇讘讚 谞讙砖 讗诇 讛注专驻诇 砖讛讜讗 注讘 讛注谞谉 讜讛讜讗 讗诇 讛讛专 讻诪"砖 讜讬讘讗 诪砖讛 讘转讜讱 讛注谞谉 讜讬注诇 讗诇 讛讛专 讜诇讝讛 讗诪专 讘讻讗谉 讛谞讛 讗谞讻讬 讘讗 讗诇讬讱 讘注讘 讛注谞谉 讻讬 诇讱 谞讬转谉 专砖讜转 诇注诇讜转 注诇 讛讛专 转讜讱 注讘 讛注谞谉 讗讘诇 讛注诐 讬砖诪注讜 转讞转 讛讛专 讘讚讘专讬 注诪讱 讜注讬"讝 讙诐 讘讱 讬讗诪讬谞讜 诇注讜诇诐 讘谞讘讜讗转讱 讙讚讜诇讛 砖讛专讬 诇讗 谞讬转谉 专砖讜转 诇注诇讜转 诇砖诐 专拽 讗转讛 讜拽"诇:


讘转讞诇讛 驻讬专砖 注讜谞砖谉 讜诇讘住讜祝 驻讬专砖 诪转谉 砖讻专谉. 谞专讗讛 讚讻诇 讝讛 讛讬讛 诇驻讬 讛讚讬谉 讘讙专讬诐 讚讗讝 谞讻谞住讜 讬砖专讗诇 诇讘专讬转 讜谞注砖讜 讙专讬诐 讜讗诪专讬谞谉 驻专拽 讛讞讜诇抓 讙专 砖讘讗 诇讛转讙讬讬专 讻讜' 诪讜讚讬注讬谉 讗讜转讜 注讜谞砖谉 砖诇 诪爪讜转 讻讜' 讜讻砖诐 讻讜' 讻讱 诪讜讚讬注讬谉 讗讜转讜 诪转谉 砖讻专谉 讻讜':


讘驻专砖"讬 讘讚"讛 诇讻讚转谞讬讗 讻讜' 讜讛"拽 讬讜诐 讙' 诇讚讘专讜转 讛转讞讬诇讜 讻讜' 注讬讬谉 讘讞讚讜砖讬 讛诇讻讜转:





讞讻诪转 砖诇诪讛

讙诪' 驻讛 讗诇 驻讛 讗讚讘专 讘讜 讜讻讜'. 谞"讘 驻讬专讜砖 诇讬驻专讜砖 诪谉 讛讗砖讛:


砖诐 讛转讜专讛 讻讜诇讛 讻讗谉 讜讬砖专讗诇 讜讻讜' 讻爪"诇:


专砖"讬 讘讚"讛 讗诪专 诇讱 讜讻讜' 讚' 讜讛' 讜讛讜讗 讛讜住讬祝 讜讻讜' 讛讻诇 讚讘讜专 讗讞讚:


讘讚"讛 转讗 砖诪注 讘讞讜讚砖 讛讬讛 砖诇讬砖讬 讜讻讜' 讙' 讘讞讜讚砖 讛住"讚 讜讛讚"讗:


讘讚"讛 讜讬砖讘 讜讬讙讚 讻讜' 讘讗 讜讙讜' 讛住"讚:





专砖"砖

专砖"讬 讚"讛 讛讗 讗诪专谉. 讜拽专讗 讚讻转讬讘 讘讬讜诐 讛砖诇讬砖讬 讻讜' 诇讬诪讬诐 砖诇诪讬诐 讻讜'. 诇讻讗讜专讛 诇驻"讝 讙诐 诇讬讜诐 讛砖诇讬砖讬 讬诇"驻 讻谉 讜讻驻讬 砖讚专砖 诪砖讛:



[专讚"讛 诪砖讘讘讬谉. 讻诪讜 讜讬诇讱 砖讜讘讘 讻讜'. 讜诇注"讚 讬诇"驻 诪诇砖讜谉 讻讬 砖讘讘讬诐 讬讛讬讛 注讙诇 砖讜诪专讜谉 (讛讜砖注 讞壮:讜壮) 注"砖 驻讬专砖"讬 讜专"诇 讻讗谉 砖诪砖讘专讬谉 诇讘讜 砖诇 讗讚诐. 讗讞"讝 专讗讬转讬 讘专讚"拽 砖诐 砖讙诐 讛讜讗 讛讘讬谉 讻谉] :





讘谉 讬讛讜讬讚注

讜旨驻值专址砖讈 诪执谉 讛指讗执砖旨讈指讛, 诪址讗讬 讚旨指专址砖讈? 谞指砖讉指讗 拽址诇志讜指讞止诪侄专 讘旨职注址爪职诪讜止. 讬砖 诇讛拽砖讜转 讜讛诇讗 诪讜讻讞 讻讬 讚讬讘讜专 (讚讘专讬诐 讛, 讻讝) 讜职讗址转指旨讛 驻止旨讛 讗诪专 诇讜 转讬讻祝 注诐 讚讬讘讜专 (讚讘专讬诐 讛, 讻讜) 砖讈讜旨讘讜旨, 讜讗诐 讻谉 注诇 讗讬讝讛 讝诪谉 拽讗诪专 砖驻讬专砖 诪砖讜诐 拽诇 讜讞讜诪专, 讗诐 注诇 拽讜讚诐 诪转谉 转讜专讛 讗讬讱 讚专讬砖 拽诇 讜讞讜诪专 讻讬讜谉 砖诇讗 讗诪专 诇讜 注讚讬讬谉 讚讬讘讜专 (砖诪讜转 讬讟, 讟讜) 讗址诇 转执旨讙职旨砖讈讜旨, 讜讗讞专 砖讗诪专 诇讜 讚讘讜专 讝讛 讛谞讛 讙诐 诇讬砖专讗诇 诇讗 讛转讬专 讛转砖诪讬砖 讗诇讗 专拽 讘砖注讛 砖讗住专讜 注诇讬讜 讘讗讜诪专讜 讜职讗址转指旨讛 驻止旨讛? 讜注讜讚 诇诪讗谉 讚讗诪专 (讝讘讞讬诐 讚祝 拽讟讝) 讬转专讜 讗讞专 诪转谉 转讜专讛 讘讗 讗诐 讻谉 讗砖转讜 诇讗 讛讬转讛 讗爪诇讜 讻讚讬 砖讬驻专讜砖 诪诪谞讛? 讜谞专讗讛 诇讬 讘住"讚, 诇诪讗谉 讚讗诪专 讬转专讜 拽讜讚诐 诪转谉 转讜专讛 讘讗, 诪讜讻专讞 诇讜诪专 砖诪砖讛 专讘讬谞讜 注"讛 专讗讛 讘专讜讞 讛拽讜讚砖 砖注转讬讚 讛拽讘"讛 诇爪讜讜转 诇讬砖专讗诇 (砖诪讜转 讬讟, 讟讜) 讗址诇 转执旨讙职旨砖讈讜旨 讗侄诇 讗执砖指旨讈讛, 讜讻讬讜谉 讚讬讚注 讝讛 讘专讜讞 讛拽讜讚砖 讗讝 讛住讻讬诐 讘讚注转讜 注诇 注爪诪讜 诪讻讞 拽诇 讜讞讜诪专 砖讬驻专讜砖 诇讙诪专讬, 讜转讬讻祝 注砖讛 诪讞讬爪讛 讘讗讛诇 砖诇讜 讘讬谞讜 诇讘讬谞讛, 讜讙诐 讜讚讗讬 讗诪专 诇讛 讘驻讬专讜砖 砖讗住讜专 诇讜 诇砖诪砖 注诪讛, 讜讗驻讬诇讜 诇诪讗谉 讚讗诪专 讗讞专 诪转谉 转讜专讛 讘讗 讙诐 讻谉 讗转讬 砖驻讬专, 讻讬 拽讜讚诐 诪转谉 转讜专讛 讻砖专讗讛 讘专讜讞 讛拽讜讚砖 砖注转讬讚 诇爪讜讜转 诇讬砖专讗诇 讗址诇 转执旨讙职旨砖讈讜旨, 讗讝 讛住讻讬诐 注诇 注爪诪讜 诇驻专讜砖 讻砖转讘讗 讗砖转讜 讗诇讬讜. 讜诪讛 砖讗诪专 注指砖讉指讛 诪执讚旨址注职转旨讜止 诪砖讜诐 砖讗专 讚讘专讬诐 谞拽讬讟 讛讗讬 诇讬砖谞讗. 讜砖讜讘 专讗讬转讬 讘转讜住驻讜转 讬讘诪讜转 (讚祝 住讘 讘讚"讛 讗诪讜专) 砖讛拽砖讜 讻诪讜 拽讜砖讬讗 讚讬讚谉, 讗讱 诇讗 讬讚注转讬 讗诪讗讬 诇讗 讛拽砖讜 讛拽讜砖讬讗 注诇 诪讛 砖讗诪专 '诪址讗讬 讚旨指专址砖讈' 讻讗砖专 转驻住转讬 讗谞讗 注讘讚讗? 讜诇驻讬 讚讘专讬讛诐 砖讻转讘讜 砖谞转谉 诇讛 讙讟 讗讜 注砖讛 诇讛 讗讛诇 讘驻谞讬 注爪诪讛 讗讬谞讜 诪转讬讬砖讘 讛住驻专讬 讚拽讗诪专 讗讛专谉 讜诪专讬诐 讬讚注讜 讘讚讘专 讛讝讛 诪讻讞 讚讘专讬 爪驻讜专讛, 讜讙讟 讗讜 讗讛诇 讘驻谞讬 注爪诪讛 拽诇讗 讗讬转 诇讛, 讜讘讜讚讗讬 讛讬讜 砖讜诪注讬谉 讜讬讜讚注讬谉 讗讞讬讜 讜讗讞讜转讜? 讜讛谞讛 注诇 驻讬 讛诪讗诪专 讻讗谉 讚职谞指砖讉指讗 拽址诇志讜指讞止诪侄专, 谞专讗讛 讘住"讚 诇讜诪专 讟注诐 注诇 讗砖专 讛转驻诇诇 注诇 诪专讬诐 讘砖诐 '讗值诇' 讚讻转讬讘 (讘诪讚讘专 讬讘, 讬讙) 讗值诇 谞指讗 专职驻指讗 谞指讗 诇指讛旨, 讚讬讚讜注 讚讬"讙 诪讚讜转 砖讛转讜专讛 谞讚专砖转 讘讛诐 讚谞拽讬讟 专讘讬 讬砖诪注讗诇 讘讘专讬讬转讗, 讛诐 讻谞讙讚 讬"讙 诪讚讜转 专讞诪讬诐 砖诇 讗值诇 专址讞讜旨诐 讜职讞址谞旨讜旨谉, 讜诪讚讛 讛专讗砖讜谞讛 砖讛讬讗 拽址诇 讜指讞止诪侄专 讛讬讗 讻谞讙讚 诪讚转 砖诐 '讗值诇' 讜诪讗讞专 讚诪专讬诐 诇讗 谞砖讗讛 拽诇 讜讞讜诪专 讚讚专讬砖 诪砖讛 专讘讬谞讜 注"讛 讙讘讬 讗砖讛, 讞讟讗讛 讘讝讛 诇诪讚转 砖诐 '讗值诇' 讜诇讻讱 讘拽砖 诪诪讚转 砖诐 '讗值诇' 讘注爪诪讜 诇专讞诐 注诇讬讛诐 讜诇专驻讗讜转 讗讜转讛.



讛讜止住执讬祝 讬讜止诐 讗侄讞指讚 诪执讚旨址注职转旨讜止. 谞专讗讛 诇讬 讘住"讚 讛拽讘"讛 讗诪专 诇讜 讘' 讬诪讬诐 讻谞讙讚 讞讜"讘 [讞讻诪讛 讜讘讬谞讛], 讗侄诇侄祝 讞指讻职诪指讛 讗侄诇侄祝 讘旨执讬谞指讛, 讜诪砖讛 专讘讬谞讜 注"讛 讛讜止住执讬祝 讬讜止诐 讗侄讞指讚 讻谞讙讚 讛址讚旨址注址转 讙诐 讻谉, 诪驻谞讬 讻讬 讛讜讗 砖专砖讜 讘旨职讚址注址转 讻讬讚讜注. 讜诇讝讛 讗诪专 讛讜止住执讬祝 讬讜止诐 讗侄讞指讚 '诪执讚旨址注职转旨讜止' 讚讬讬拽讗. 讗讜 讬讜讘谉 讘住"讚 讛拽讘"讛 讗诪专 诇讜 讘' 讬诪讬诐 砖讛诐 讻"讚 砖注讜转 讜讻"讚 砖注讜转, 讜讛诐 讻谞讙讚 砖谞讬 砖诇讬砖讬 讛讞住讚 砖谞转谞讜诐 诇专讞诇 讘住讜讚 (讬砖注讬讛讜 谞讚, 讬讘) 讜职砖址讉诪职转执旨讬 讻址旨讚职讻止讚 砖执讈诪职砖止讈转址讬执讱职, 讜诪砖讛 专讘讬谞讜 注"讛 专爪讛 讘讞住讚 砖诇诐, 讜职讛讜止住执讬祝 讬讜止诐 讗侄讞指讚 讗讞讚 讻谞讙讚 讻"讚 讛谞砖讗专 讘转驻讗专转 讙诐 讻谉, 讜讗讝 谞转拽讬讬诐 (诪砖诇讬 诇讗, 讻讜) 驻执旨讬讛指 驻指旨转职讞指讛 讘职讞指讻职诪指讛 讜职转讜止专址转 讞侄住侄讚 注址诇 诇职砖讈讜止谞指讛旨, 讻诇讜诪专 谞注砖讛 讞住讚 砖诇诐 砖讛讜讗 讙' 驻注诪讬诐 讻"讚 讻谞讙讚 讙' 讬诪讬诐. 讜讘讝讛 讬讜讘谉 讘住"讚 (转讛诇讬诐 诪讞, 讻) 讘指旨专讜旨讱职 讗植讚止谞指讬 讬讜止诐 讬讜止诐 讬址注植诪指住 诇指谞讜旨 讛指讗值诇 讬职砖讈讜旨注指转值谞讜旨 住侄诇指讛, 专爪讜谞讜 诇讜诪专 转讞诇讛 讬讜止诐 讬讜止诐 讬址注植诪指住 诇指谞讜旨 砖讛诐 讘' 讬诪讬诐, 讜诇住讜祝 讛指讗值诇 讬职砖讈讜旨注指转值谞讜旨 住侄诇指讛, 砖讛住讻讬诐 注诐 诪砖讛 专讘讬谞讜 注"讛 诇讛讜住讬祝 讬讜诐 讗讞讚 诇讛砖诇讬诐 讛讞住讚: 谞诪爪讗 讜诇驻讬 讚讘专讬 讛讘专讬讬转讗 '砖讈职诇止砖讈指讛 讚旨职讘指专执讬诐 注指砖讉指讛 诪止砖讈侄讛 诪执讚旨址注职转旨讜止, 讜职讛执住职讻旨执讬诐 讛址拽旨指讚讜止砖讈 讘旨指专讜旨讱职 讛讜旨讗 注执诪旨讜止' 讜谞专讗讛 诇讬 砖讝讻讛 砖讬住讻讬诐 注诪讜 讘讻诇 讛砖诇砖讛 讛谞讝讻专讬诐 砖注砖讛 诪讚注转讜, 讻讬 讛讜讗 讝讻讛 讗诇 讛址讚旨址注址转 砖讛讜讗 拽讜 讗诪爪注讬 讚讻讜诇诇 讞讜"讘 [讞讻诪讛 讜讘讬谞讛], 诇讻讱 讝讻讛 砖讬住讻讬诐 注诪讜 讘讻诇 讛砖诇砖讛 砖注砖讛 诪讚注转讜. 讜谞专讗讛 诇讬 讘住"讚 专讗砖讬 转讬讘讜转 砖诇砖讛 讗诇讜 讛诐 砖驻"讛 [讛讜止住执讬祝 讬讜止诐 讗侄讞指讚, 驻值专址砖讈 诪执谉 讛指讗执砖旨讈指讛, 砖讈执讘旨值专 讗侄转 讛址诇旨讜旨讞讜止转], 讜诪砖讛 专讘讬谞讜 注"讛 讛讬讛 诇讜 讗讜转 讘砖驻讛 砖诇讜 砖讛讜讗 谞讘讬讗 讗诪转, 诪驻谞讬 讻讬 讘讟讘注 讗讬谞讜 讬讻讜诇 诇讜诪专 讘讜诪"祝 砖讛诐 讘砖驻转讬诐 讻诪爪讟专讱, 讜注诐 讻诇 讝讛 讛讬讛 诪讜爪讬讗 讗讜转诐 讻专讗讜讬 讘讚专讱 谞住, 诇讻讱 讘砖诇砖讛 讚讘专讬诐 砖讛诐 专讗砖讬 转讬讘讜转 砖讉指驻指讛 讙诐 讻谉 谞转讗诪转 砖讛讜讗 讗诪讬转讬.



诪址讗讬 讚旨指专址砖讈? "讛址讬旨讜止诐 讜旨诪指讞指专" 讛址讬旨讜止诐 讻旨职诪指讞指专, 诪址讛 诇旨职诪指讞指专, 诇值讬诇讜止 注执诪旨讜止, 讗址祝 讛址讬旨讜止诐, 诇值讬诇讜止 注执诪旨讜止. 讬砖 诇讛拽砖讜转 诪谞讗 诇谉 诇诪讚专砖 讛讻讬? 讜谞专讗讛 诇讬 讘住"讚 诪砖讜诐 讚讛讜讛 诇讬讛 诇诪讬诪专 '讜职拽执讚旨址砖讈职转旨侄诐 讬讜止诪指讬执诐' 讻诪讜 砖谞讗诪专 (讛讜砖注 讜, 讘) 讬职讞址讬值旨谞讜旨 诪执讬止旨诪指讬执诐, 讜讻谉 讬讜止诪指讬执诐 讗侄注直讝职讘侄讱指, 讜诇诪讛 谞拽讬讟 讘' 转讬讘讜转 '讛址讬旨讜止诐 讜旨诪指讞指专' 讗诇讗 讜讚讗讬 诇诪讚专砖 讛址讬旨讜止诐 讻旨职诪指讞指专.



讜旨讻职转执讬讘 讘旨址转职专值讬讛旨: (讚讘专讬诐 讛, 讻讞) "讜职讗址转旨指讛 驻旨止讛 注植诪止讚 注执诪旨指讚执讬". 谞专讗讛 诇讬 讘住"讚 讗诪专 诇讜 转讬讘转 '驻旨止讛' 诇专诪讜讝 诇讜 讛讟注诐 诪讛 砖讛讜转专 诇讜 诇驻专讜砖 诪谉 讛讗砖讛, 诪驻谞讬 砖讬砖 诇讜 讻讞 诇讘专讗 谞驻砖讜转 诇讙专讬诐 注诇 讬讚讬 讛址驻旨侄讛 砖诇讜 讜讗讬谉 爪专讬讱 诇注住讜拽 讘驻专讬讛 讜专讘讬讛 讘讝讜讜讙 讗砖转讜. 讜讝讛 砖讗诪专 讜职讗址转旨指讛 驻旨止讛 专爪讜谞讜 诇讜诪专 讬砖 诇讱 讻讞 讘驻讛 砖转讜讻诇 诇注砖讜转 讘讜 驻专讬讛 讜专讘讬讛, 诇讻谉 注植诪止讚 注执诪旨指讚执讬 讜讗讬谉 讗转讛 爪专讬讱 诇讛讝讚讜讜讙 注诐 讗砖转讱. 讙诐 讗诪专 诇讜 注植诪止讚 注执诪旨指讚执讬 讚讬讚讜注 砖讬砖 诇讗讜转 讛' 爪讜专转 '讚讜' 讜爪讜专转 '讚讬' 讜讛谞讛 讗讜转 讛"讗 谞诪爪讗转 讘住讜祝 砖诪讜 砖诇 诪砖讛 专讘讬谞讜 注"讛, 讜讗诐 诇讗 讛讬讛 驻讜专砖 诪谉 讛讗砖讛 讛谞讛 讛讬讗 讗爪诇讜 讻爪讜专转 讚"讜 讛诪讜专讛 注诇 讝讜讜讙 砖谞讬 讙讜驻讬诐, 讻诪讜 砖讗诪专讜 讟指讘 诇职诪值讬转址讘 讟址谉 '讚旨讜旨' 讗讱 讻讬讜谉 砖驻讬专砖 诪谉 讛讗砖讛 讛谞讛 讛讬讗 讗爪诇讜 讻爪讜专转 讚讬 讛诪讜专讛 注诇 驻专讬砖讜转, 诇讜诪专 '讚讬' 诇讱 讘讝讜讜讙 转讞转讜谉 砖讛讬讛 诇讱 拽讜讚诐 讜讗讬谞讱 爪专讬讱 诇讛讝讚讜讜讙 注转讛 讘讝讜讜讙 转讞转讜谉 砖诇 砖谞讬 讙讜驻讬诐. 讜诇讝讛 讗诪专 注植诪止讚 注执诪旨指讚执讬 讞诇拽 讛转讬讘讛 诇砖转讬诐 讜拽专讬 讘讛 '注诐 讚讬'. 讙诐 讬砖 诇讜诪专 讜职讗址转旨指讛 驻旨止讛 专讗砖讬 转讬讘讜转 驻专讬砖 讛讗砖讛 注植诪止讚 注执诪旨指讚执讬. 讜诪讛 砖讛拽砖讛 讛专讬"祝 讝"诇 讚讬诇诪讗 讛讗 讚讗诪专 诇讜 注植诪止讚 注执诪旨指讚执讬 讛讜讗 诇驻讬 砖注讛, 诇驻讬 砖爪专讬讱 诇注诇讜转 诇拽讘诇 讛诇讜讞讜转 讜诪谞讗 诇谉 讚讛住讻讬诐 注诇 驻专讬砖讜转讜 诇讙诪专讬? 讜谞专讗讛 诇讬 讘住"讚 诪讗讞专 讚诪爪讬谞讜 砖讛讜爪专讱 诇讛转讬专 诇讬砖专讗诇 讘驻讬专讜砖, 讻诪讜 砖谞讗诪专 (讚讘专讬诐 讛, 讻讜) 砖讈讜旨讘讜旨 诇指讻侄诐 讜讛讜讗 诇讗 谞讻谞住 讘讛讬转专 讝讛 讻讬 讗诪专 诇讜 注植诪止讚 注执诪旨指讚执讬, 讗诐 讛讬讛 讚讘专 讝讛 诇驻讬 砖注讛 讛讬讛 爪专讬讱 砖讬转讬专 诇讜 讙诐 讻谉 讘驻讬专讜砖 讗讞专 讝讛.



讜职讗执讬转 讚旨职讗址诪职专值讬: (讘诪讚讘专 讬讘, 讞) "驻旨侄讛 讗侄诇 驻旨侄讛 讗植讚址讘旨侄专 讘旨讜止". 讬砖 诇讛拽砖讜转 诪讛讬讻讗 诪砖诪注 讚讛住讻讬诐 讘驻专讬砖讜转讜? 讜谞专讗讛 诇讬 讘住"讚 讻讬 讛诐 讻诇 讟注谞转诐 讘注专注讜专 砖诇讛诐 讛讜讗 诪诪讛 砖讗诪专 (讘诪讚讘专 讬讘, 讘) 讛植诇止讗 讙址旨诐 讘指旨谞讜旨 讚执讘值旨专, 砖讗谞讞谞讜 诇讗 驻专砖谞讜 讜注讜讚谞讜 谞讘讬讗讬诐, 讜讘讚讘讜专 讝讛 住转专 讟注谞转诐 讻讬 讗诪专 诇讛诐 驻旨侄讛 讗侄诇 驻旨侄讛 讗植讚址讘旨侄专 讘旨讜止 讚砖讻讬谞讛 诪讚讘专转 诪转讜讱 讙专讜谞讜, 讜谞诪爪讗 讛诐 讗讬谉 诇讛诐 讚诪讬讜谉 讗诇讬讜 讘谞讘讜讗讛 讚讗讬谉 诇讛诐 注谞讬谉 讝讛, 讜讻讬讜谉 讚住转专 讟注谞转诐 诪砖诪注 讚讛住讻讬诐 注诪讜.



讜旨诪职谞指讗 诇指谉 讚旨职讛执住职讻旨执讬诐 讛址拽旨指讚讜止砖讈 讘旨指专讜旨讱职 讛讜旨讗 注址诇 讬指讚讜止? 砖讈侄谞旨侄讗直诪址专: "讗植砖讈侄专 砖讈执讘旨址专职转旨指", 讜职讗指诪址专 专值讬砖讈 诇指拽执讬砖讈: 讬执讬砖讈址专 讻旨止讞植讱指 砖讈侄砖旨讈执讘旨址专职转旨指. 谞专讗讛 讚专讬砖 谞诪讬 讗植砖讈侄专 注诐 讛讻讜诇诇 砖讈侄讘侄专, 砖讗诪专 诇讜 讗植砖讈侄专 诇砖讜谉 '讗止砖讈侄专' 注诇 讛砖讘专 砖注砖讛, 讜讬讚讜注 砖诪砖讛 专讘讬谞讜 注"讛 讛讜讗 讘住讜讚 讛讞住讚讬诐, 讜谞专讗讛 注转讛 谞注砖讛 '讚讬谉' 诇砖讘专 讛诇讜讞讜转 讗讱 讘讗诪转 讝讛 '讞住讚' 砖讘讝讛 讛爪讬诇 讗转 讬砖专讗诇! 讜讬讚讜注 讚讗讜专 讬砖专 讛讜讗 讞住讚, 讜讗讜专 讞讜讝专 讚讬谉, 讜诇讝讛 讗诪专 讬执讬砖讈址专 讻旨止讞植讱指 砖讗转讛 注讜讚讱 讘讞住讚 讗讜专 讬砖专 讗祝 注诇 驻讬 砖讈侄砖旨讈执讘旨址专职转旨指 讗侄转 讛址诇旨讜旨讞讜止转. 讜谞专讗讛 诇讬 讬执讬砖讈址专 讻旨止讞植讱指 砖讈侄砖旨讈执讘旨址专职转旨指 住讜驻讬 转讬讘讜转 讻转"专, 砖注诇 讬讚讬 讝讛 讝讻讛 诇讻转专讬诐 砖诇 讬砖专讗诇 砖诇拽讞诐.



专址讘旨执讬 讗讜止诪值专: 讘旨执转职讞执诇旨指讛 驻旨值专址砖讈 注指谞职砖讈指讛旨, 讚旨执讻职转执讬讘: "讜址讬旨指砖讈侄讘 诪止砖讈侄讛", 讚旨职讘指专执讬诐 砖讈侄诪旨职砖讈址讘旨职讘执讬谉 讚旨址注职转旨讜止 砖讈侄诇 讗指讚指诐. 讜职诇执讘职住讜止祝 驻旨值专址砖讈 诪址转旨址谉 砖讉职讻指专指讛旨. 谞专讗讛 诇讬 讘住"讚 讟注诪讗 讚专讘讬 诪讗讞专 讚讛转讜专讛 拽讬讜诪讜 砖诇 注讜诇诐, 讻诪讜 砖谞讗诪专 (讬专诪讬讛讜 诇讙, 讻讛) 讗执诐 诇止讗 讘职专执讬转执讬 讬讜止诪指诐 讜指诇指讬职诇指讛 讞只拽旨讜止转 砖指讈诪址讬执诐 讜指讗指专侄抓 诇止讗 砖指讉诪职转执旨讬 诇讻讱 谞讛讙 注诪讛诐 讻讘专讬转讜 砖诇 注讜诇诐, 讚讘专讬砖讗 讞砖讜讻讛, 讜讛讚专 谞讛讜专讗, 讜讛讞砖讱 讛讜讗 住讟专讗 讚讚讬谞讗, 讜讛讗讜专 住讟专讗 讚专讞诪讬, 诇讻讱 转讞诇讛 驻旨值专址砖讈 注指谞职砖讈指讛旨 诪爪讚 讛讚讬谉, 讜讗讞专 讻讱 砖讉职讻指专指讛旨 诪爪讚 讛专讞诪讬诐, 讗讘诇 讛讗讬讻讗 讚讗诪专讬 住讘讬专讗 诇讬讛 谞讛讙 注诪讛诐 讻讗讚诐 讛专讗砖讜谉, 砖转讞诇讛 专讗讛 讬讜诐 砖讛讜讗 讞住讚 讜讗讜专, 讜讗讞专 讻讱 专讗讛 诇讬诇讛 砖讛讜讗 讙讘讜专讛 讜讞砖讱. 讗讬 谞诪讬 谞专讗讛 诇讬 讘住"讚 讟注诪讬讛 讚专讘讬 注诇 讚专讱 诪讛 砖讻转讘 诪讛专砖"讗 讚讘讗讜转讬讜转 诪爪讜讛 讬砖 讗讜转讬讜转 讛讜讬"讛, 讻讬 诪"爪 讘讗"转 讘"砖 讛讜讗 讬"讛, 讜讬讚讜注 诪讛 砖讗诪专讜 讘讝讜讛专 讛拽讚讜砖 讚讛诇讗讜讬谉 讛诐 讙讘讜专讜转 诪讜砖专讬诐 讘讗讜转讬讜转 '讬讛' 讜讛注砖讬谉 砖讛"住 [砖讛讜讗 住讜讚] 讞住讚讬诐 诪讜砖专砖讬诐 讘讗讜转讬讜转 '讜讛' 谞诪爪讗 讘砖诐 讛诪爪讜讛 注爪诪讛 谞专诪讝讜 讛讙讘讜专讜转 砖讛诐 讛诇讗讜讬谉 拽讜讚诐 讛讞住讚讬诐 砖讛诐 讛注砖讬谉 讻讬 讗诇讜 讘'诪抓' 讜讗诇讜 讘'讜讛'. 讜诇讻谉 住讘讬专讗 诇讬讛 转讞诇讛 讛讙讬讚 注讜谞砖 讛注讜讘专 注诇 讛诪爪讜讛 砖诇 转讜专讛 砖讛讜讗 讘讗 诪爪讚 讛讙讘讜专讛, 讜讗讞专 讻讱 讛讙讬讚 砖讻专 讛诪爪讜讛 砖讛讜讗 诪爪讚 讛讞住讚, 讗讱 讛讗"讚 住讘讬专讗 诇讬讛 转讞诇讛 诪转谉 砖讻专讛 讜讗讞专 讻讱 注讜谞砖讛, 讻驻讬 住讚专 讛诪讚讜转 诇诪注诇讛 砖诪讚转 讛讞住讚 讛讬讗 拽讜讚诐 诪讚转 讛讙讘讜专讛 讝讛 讬诪讬谉 讜讝讛 砖诪讗诇, 讗讬 谞诪讬 谞专讗讛 诇讬 讘住"讚 诪专 讗诪专 讞讚讗 讜诪专 讗诪专 讞讚讗 讜诇讗 驻诇讬讙讬, 讚专讘讬 拽讗讬 注诇 讗谞砖讬诐 砖讚注转诐 住讜讘诇, 讜讗讬讻讗 讚讗诪专讬 拽讗讬 注诇 讛谞砖讬诐 砖讗讬谉 讚注转诐 住讜讘诇 诇讻讱 讛讙讬讚 诇讛诐 讛砖讻专 拽讜讚诐. 讗讬 谞诪讬 专讘讬 拽讗讬 注诇 诪爪讜转 砖讘讬谉 讗讚诐 诇讞讘讬专讜 砖讗讬谉 讛讗讚诐 讞专讚 注诇讬讛诐 讻诇 讻讱 讜拽诇讬诐 讘注讬谞讬讜, 诇讻讱 讛驻讞讬讚诐 转讞诇讛 讘注讜谞砖讬谉 砖讬讚注讜 讞讜诪专 讛注讜谉, 讜讛讗讬讻讗 讚讗诪专讬 讗讬讬专讬 讘讚讘专讬诐 砖讘讬谉 讗讚诐 诇诪拽讜诐 讚讞诪讜专讬诐 讛诐 讘注讬谞讬 讛讗讚诐, 讜诇讝讛 讛讙讬讚 讛砖讻专 转讞诇讛 砖讘讝讛 讬转驻注诇讜 讬讜转专 讘拽讬讜诪诐.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讗诪专 专"诇 讬讬砖专. 讗砖专 讻诪讜 讬砖专 讜讘讗 讛讗诇"祝 讘诪拽讜诐 讛讬讜"讚 讜讻谉 讗砖专讜 讞诪讜抓 (讬砖注讬讛 讗') 讻诪讜 讬砖专讜 讞诪讜抓:





讞讬讚讜砖讬 讞转"住

讜拽讚砖转诐 讛讬讜诐 讜诪讞专 诪讗讬 讚专砖 讛讬讜诐 讻诪讞专 讜讻讜'. 诇讻讗讜专讛 讘讚讘专 转讬诪讛 讗讬讱 讗驻砖专 砖讬讛讬' 讛讬讜诐 讻诪讞专. 注"讻 谞专讗讛 诇注"讚 砖讬砖专讗诇 讛讬' 诇讛诐 讚讬谉 讘"谞 讗诇讗 砖讛诐 诪注爪诪诐 拽讬讘诇讜 注诇讬讛诐 讚讬谉 讬砖专讗诇 讻诪讜 讗讘讜转讬谞讜. 讜讬讚讜注 讚讬谉 讘"谞 讛诇讬诇讛 讛讜诇讱 讗讞专 讛讬讜诐 讜讘讬砖专讗诇 讛讬讜诐 讛讜诇讱 讗讞专 讛诇讬诇讛 讻诪讘讜讗专 讗爪诇讬谞讜 讻诪讛 驻注诪讬诐 讘砖诐 诪"讜 讛讙讗讜谉 讛驻诇讗"讛 讝"诇 讜讛讻讬 拽讗诪专 诪专注"讛 注"讻 讛讬讜诐 讻诪讞专 注诐 诇讬诇讜 讜讛讬讬谞讜 讬讜诐 讚' 讜诇讬诇讛 砖诇讗讞专讬讜 讜讬讜诐 讛' 讜诇讬诇讛 砖诇讗讞专讬讜. 讜注"讻 讛拽驻讬讚 讛拽讘"讛 注诇 驻专讬砖转 讘' 讬诪讬诐 砖诇诪讬诐 注诐 诇讬诇讜转讬讛诐. 讗诇讗 讚诇讙讘讬 讘"谞 砖讛诇讬诇讛 讛讜诇讱 讗讞专 讛讬讜诐 住讙讬 讘讛讻讬. 讗诪谞诐 讗谞讞谞讜 谞拽讘诇 注诇讬谞讜 讚讬谉 讬砖专讗诇 注"讻 诇讬诇讛 讚讛讗讬讚谞讗 讻讘专 讗讝讬诇 诇讬' 讜注"讻 诇讛讜住讬祝 讬讜诐 讗' 讜讬转讞讬诇 讬讜诐 专讗砖讜谉 诪诇讬诇 讚' 谞讙讛讬 讛':


讜拽讚砖转诐 讛讬讜诐 讜诪讞专. 转谞讬讗 讙' 讚讘专讬诐 注砖讛 诪砖讛 诪讚注转讜 讜讛住讻讬诐 讛拽讘"讛 注诪讜. 讛讜住讬祝 讬讜诐 讗讞讚 诪讚注转讜 讜驻讬专砖 诪谉 讛讗砖讛 讜砖讘专 讗转 讛诇讜讞讜转. 讛讜住讬祝 讬讜诐 讗讞讚 诪讚注转讜 诪讗讬 讚专砖 讛讬讜诐 讜诪讞专 讛讬讜诐 讻诪讞专 诪讛 诪讞专 诇讬诇讛 注诪讜 讗祝 讛讬讜诐 诇讬诇讜 注诪讜 讜诇讬诇讛 讚讛讗讬讚谞讗 谞驻拽讗 诇讬' 砖"诪 转专讬 讬讜诪讬 诇讘专 诪讛讗讬讚谞讗. 诪谞"诇 讚讛住讻讬诐 讛拽讘"讛 注诇 讬讚讜 讚诇讗 砖专讬讗 砖讻讬谞讛 注讚 爪驻专讗 讚砖讘转讗. 诪拽砖讬诐 讚诇诪讗 诪砖讜诐 讚诇讗 讛讻讬谞讜 注爪诪诐 讘讟讘讬诇讛 注讚 爪驻专讗 讚砖讘转讗 诪砖讜诐 砖讛讜住讬祝 讬讜诐 讗讞讚. 讜诇拽"诪 讚注"讻 诪讬讚 讟讘诇讜 讚讛专讬 讗讬转讗 讘讝讘讞讬诐 拽讟"讝 注"讗 诇讗 讛拽专讬讘讜 砖诇诪讬诐 讘谞讬 谞讞 讜讬砖专讗诇 砖讛拽专讬讘讜 砖诇诪讬诐 讘讛' 讘住讬讜谉 讗讝 讻讘专 讛讬' 诇讛诐 讚讬谉 讬砖专讗诇 讻驻讬专砖"讬 砖诐 讚"讛 诇讻诇 拽专讘讜 讜讻谉 砖诪注转讬 诪驻讬 诪"讜 讛讙讗讜谉 讞住讬讚 砖讘讻讛讜谞讛 诪讜讛' 谞转谉 讗讚诇讬专 讝爪"诇 讚诪砖注讛 砖谞讘讞专讜 讬砖专讗诇 砖驻讬专砖"讬 讛转诐 讛讬讬谞讜 讛' 住讬讜谉 砖讘谞讛 讛诪讝讘讞. 讜讗"讻 讻讬讜谉 讚拽讬讬"诇 讗讬谞讜 讙专 注讚 砖讬诪讜诇 讜讬讟讘讜诇 讻讚讗讬转讗 驻' 讛讞讜诇抓 讜讬诇讬祝 诇讬' 讟讘讬诇讛 诪讗讘讜转讬谞讜 讚讻转讬讘 讜讬讻讘住讜 砖诪诇讜转诐. 谞诪爪讗 注"讻 讻讘专 讟讘诇讜 讻讜诇诐 诇讙讬专讜转诐 拽讜讚诐 讛' 讘住讬讜谉 讻讚讬 砖讬讻诇讜 诇砖诇讜讞 谞注专讬 讘谞讬 讬砖专讗诇 诇讛拽专讬讘 诇讛诐 砖诇诪讬诐. 讜讛拽讘"讛 讛讗 诇讗 讞砖砖 诇讛驻诇讟转 讝专注 讜讻讬讜谉 砖讻讘专 讟讘诇讜 讻讜诇诐 诇讙讬专讜转诐 诪"讟 诇讗 讗转讬' 砖讻讬谞讛 注讚 爪驻专讗 讚砖讘转讗 讗注"讻 砖讛住讻讬诐 注诐 诪砖讛 专讘讬谞讜 注"讛 砖讞砖砖 诇驻诇讬讟转 讝专注 讜讛讜住讬祝 讬讜诐 讗'. 讜注' 驻"讬 拽爪转 讘讗讜驻谉 讗讞专 讜讛谞诇注"讚 讻转讘转讬:


讜讘住驻专 讘讬转 砖诪讜讗诇 讘讛拽讚诪转讜 诇讗"注 讻' 讚讘专 谞讗讛 讜诪转拽讘诇 讗诇讗 砖谞讚驻住 讘讙诪讙讜诐. 讜讛讜讗 讚住"诇 诇专' 讬讜住讬 讻专讗讘"注 讚讘讬讜诐 讙' 讟讛讜专讛 讜讛拽讘"讛 谞诪讬 讞砖砖 诇驻诇讬讟讛 讜注"讻 讛驻专讬砖诐 讛讬讜诐 讜诪讞专 讜转谞转谉 转讜专讛 诇讟讘讜诇讬 讬讜诐. 诪砖讛 专讘讬谞讜 注"讛 讛讜住讬祝 讬讜诐 讻讚讬 砖转谞转谉 诇诪注讜专讘讬 砖诪砖. 讜诪讝讛 讛讟注诐 讘注爪诪讜 驻讬专砖 诪讗砖转讜 讚讗注"讙 讚诇讗 讚讘专讛 砖讻讬谞讛 注诪讜 讘诇讬诇讛 诪"诪 诇讗 专爪讛 诇讛讬讜转 讟讘讜诇 讬讜诐. 讜讛谞讛 诇驻"讝 诇讛拽讘"讛 拽讬诇 转讜专讛 诪拽讚砖讬诐 讻驻讬专讜砖 专砖"讬 讚"讛 专讗讜讬' 拽讗 讗诪讬谞讗 讜讻讜'. 诪讛 砖讗讬谉 讻谉 诇诪砖讛 专讘讬谞讜 注诇讬讜 讛砖诇讜诐 砖讛爪专讬讱 讛注专讘 砖诪砖 讻拽讚砖讬诐 讜注诇 讻谉 砖讬讘专 讛诇讜讞讜转 诪拽诇 讜讞讜诪专 讚驻住讞 讜拽"诇 讜讚驻讞"讞:


讜讛谞讛 诇讻讗讜专讛 诪砖诪注 讚讗讚专讘讗 诪讟注诐 驻诇讬讟讛 讚讞砖砖 诪专注"讛 诇讗 讛讬讛 爪专讬讱 诇驻专讜砖 诪讗砖转讜 讚讻讬讜谉 讚诇讗 砖讬讬讱 讝讛 讗诇讗 讘谞砖讬诐 讗讘诇 讘注诇 拽专讬 住讙讬 讘砖注讛 拽诇讛 讬讘注讜诇 讜讬讟讘讜诇. 讜讻讘专 注诪讚讜 讘讝讛 讘转讜住' 讬讘诪讜转 住"讘 注"讗 注"砖. 讗诇讗 砖讘讗诪转 诇驻讬 驻砖讟讬讜转 讛住讜讙讬' 诇讗 讞砖砖 讛拽讘"讛 诇讟讜诪讗讛 讻诇诇 讗诇讗 诪讙讝"讛 爪讬讜讛 诇驻专讜砖 讛讬讜诐 讜诪讞专 讜诪砖讛 讛讜住讬祝 诪砖讜诐 驻诇讬讟讛 讜讚诇讗 讻讘"砖 讛谞"诇. 讗"讻 讙讝讬专转 讛讻转讜讘 注讻"驻 讚诇砖讻讬谞讛 爪专讬讱 驻专讬砖讛 讘' 讬诪讬诐 讜讛讜讛 砖驻讬专 拽"讜 诇驻专讜砖 诪讗砖转讜 讜诇讗 转诇讬' 驻专讬砖讛 诪讗砖转讜 讘讛讜住驻转 讬讜诐 讗' 诪讚注转讜. 讗诪谞诐 诇诪"砖 转讜住' 讚"讛 讜拽讘注 诇讛诐 讝诪谉 砖驻讬专 诪讘讜讗专 讚讗讬 诇讗讜 讚讛讜住讬祝 讬讜诐 讗' 诪讟注诐 驻诇讬讟讛 诇讗 讛讬' 拽"讜 诇驻专讜砖 诪讗砖转讜 讜砖驻讬专 转诇讬讗 讝讛 讘讝讛. 讜讛谞讛 讬讚讜注 讗诇讜 诇讗 讗讬专注 讬讜诐 讬专讬讚转讜 砖诇 诪专注"讛 讘讬讜诐 讬"讝 转诪讜讝 砖诇讬讟转 讛住"诐 讜拽讟讘 诪专讬专讬 诇讗 谞砖转讘专讜 讛诇讜讞讜转 讻讬 讬讜诪讗 拽讗 讙专讬诐 诇讛爪诇讞转 诪注砖讛 砖讟谉. 讜讛砖转讗 讗诇讜 诇讗 讛讜住讬祝 讬讜诐 讗' 诪讚注转讜 诇讗 讗讬专注 讘讬讜诐 讬"讝 讘转诪讜讝 讜诇讗 谞砖转讘专讜 讛诇讜讞讜转:


讜讛谞讛 注诇 拽"讜 讝讛 砖诇 转讜住' 诪驻诇讬讟讛 讛拽诇讛 注讚讬讬谉 讬砖 诇驻拽驻拽 讘砖诇诪讗 诪"转 砖谞拽讘注 讝诪谉 讜诇讗 讬注讘讜专 讗诐 讬讗专注 诇讗砖讛 讗' 砖转驻诇讜讟 转讬谞转谉 讛转讜专讛 讜讛讬讗 转注诪讜讚 讘讞讜抓 讜讛讗 驻住讬讚讗 讚诇讗 讛讚专 注"讻 讛讜爪专讻讛 驻专讬砖讛 诪住驻拽. 诪砖讗"讻 诪专注"讛 讗讬谞讜 爪专讬讱 诇驻专讜砖 诪住驻拽 砖讻讬谞讛 讜讗诐 讬讗专注 砖讛拽讘"讛 讬专爪讛 诇讬讬讞讚 讛讚讘讜专 注诪讜 讬讗讜讞专 讛讚讘专 注讚 讗讞专 转砖诪讬砖 讜讟讘讬诇讛 讻讬讜谉 砖讘讛讬转专 讘注诇 讜讗讬谉 爪专讬讱 诇讞讜砖 诪住驻拽 讜讗讬谞讜 驻住讬讚讗 讚诇讗 讛讚专 讜讻讬讜谉 砖讗讬谞谞讜 拽"讜 讙诪讜专 诪讬拽专讬 砖驻讬专 诪讚注转讜. 讜讛谞讛 讬"诇 拽讜' 转讜住' 讚"讛 讜讗转讛 驻讛 讜讻讜' 讜诇讜诪专 讚诪讘讜讗专 驻"拽 讚讘讬爪讛 讚讚讘专 讛谞讗住专 讘诪谞讬谉 讗注"讙 讚讘讬爪讛 转诇讬' 讘注讚讜转 诪"诪 讗讬 诇讗讜 砖讛讟注诐 诪讘讜讗专 讜讙诇讜讬 讚转诇讬' 讝讛 讘讝讛 讜讻"注 讬讜讚注讬诐 讗讬 诇讗讜 讛讻讬 讛讬' 爪专讬讱 诇讘讬爪讛 诪谞讬谉 讘驻"注 诇讛转讬专讜 讜注"砖 讘砖讬讟讛 诪拽讜讘爪转 讜讘讞讬讚讜砖讬谞讜 讜注讬讬谉 转砖讜' 讛专讗"砖 诇注谞讬谉 爪讬爪讬转 砖诇 驻砖转讬诐 讜专诪讝 注诇讬讜 诪讙"讗 住讬' 讟' 住拽"讝. 讜讗"讻 讬"诇 讜讗转讛 驻讛 注诪讜讚 注诪讚讬 讗讬谞讜 诪爪讜讛 诇驻专讜砖 诪讗砖转讜 讻诇诇 讗诇讗 砖讬注诪讜讚 砖诐 诇拽讘诇 砖讗专讬转 讛转讜专讛. 讗讱 注讻"驻 讗讬谞讜 谞讻诇诇 讘讛讬转专 砖讜讘讜 诇讻诐 诇讗讛诇讬讻诐 讜讻讬讜谉 砖讘讻诇诇 讗讬住讜专谉 砖诇 讬砖专讗诇 谞讻诇诇 诪专注"讛 诪拽"讜 诇驻专讜砖 诪讗砖转讜 诇注讜诇诐 讗注"驻 砖讗讬谞谞讜 拽"讜 讙诪讜专 讚讬砖 诇驻拽驻拽 讻谞"诇 诪"诪 讗讬谉 讟注诪讜 讬讚讜注 讜诪讘讜讗专 诇讻诇 讜爪专讬讱 讛讬转专 讘驻讬专讜砖 讜讻讬讜谉 砖讛拽讘"讛 诇讗 讛转讬专讜 讘讻诇诇 讬砖专讗诇 讘砖讜讘讜 诇讻诐 诇讗讛诇讬讻诐 讗诇讗 讗诪专 讜讗转讛 驻讛 注诪讜讚 注诪讚讬. 讜诪注讜诇诐 诇讗 讛转讬专 诇讜 讛拽讘"讛 讘驻讬专讜砖 谞诪爪讗 谞砖讗专 讘讗讬住讜专讜 讜讛讬讬谞讜 讛住讻诪转 讛拽讘"讛 砖诇讗 讛转讬专讜 讘驻讬专讜砖:


讘住讜讙讬' 讚讗转讞讜诪讬谉 讗讬驻拽讜讚








驻谞讬 讬讛讜砖注

讘讙诪专讗 讘转诇转讗 讗诪专 诇讛讜 诪爪讜转 讛讙讘诇讛 讜驻专砖"讬 讚讗注"驻 讚诪爪讜转 讛讙讘诇讛 讻转讬讘讛 讗讞专 诪爪讜转 驻专讬砖讛 讗驻"讛 拽讜讚诐 诇讻谉 谞讗诪专' 讜讻讜' 讚讻转讬讘 讘住讬驻讗 讚拽专讗 讜讬讙讚 诪砖讛 讚讘专讬 讛注诐 讜讻讬 诪讛 讚讘专讬 讛注诐 讬砖 讻讗谉 讗诇讗 诪爪讜转 讛讙讘诇讛 讜讻讜' 注讻"诇. 讜讘讞讜诪砖 驻讬专砖"讬 讚讛讗讬 拽专讗 讚讜讬讙讚 诪砖讛 讗转 讚讘专讬 讛注诐 讛讬讬谞讜 诪讛 砖讗诪专讜 讬砖专讗诇 砖专讜爪讬诐 诇砖诪讜注 诪驻讬 讛拽讘"讛 讘注爪诪讜 讜讻讜' 讜讗"讻 诇讻讗讜专讛 讚驻讬专砖"讬 讘讞讜诪砖 住讜转专 住讜讙讬讬转 讛讙诪专讗 讚讻讗谉 讗诪谞诐 诇注谞"讚 谞专讗讛 讚讚讗 讜讚讗 讗讞转 讛讬讗 砖注"讬 砖讗诪专 诪砖讛 诇讛拽讘"讛 讚讘专讬 讛注诐 讚专讜爪讬诐 诇砖诪讜注 诪驻讬 讛拽讘"讛 讘注爪诪讜 专爪讜谞讬谞讜 诇专讗讜转 讗转 诪诇讻谞讜 讘讗讜转讛 砖注讛 诪诪砖 讛讜爪专讱 讛拽讘"讛 诇讗诪专 诪爪讜转 讛讙讘诇讛 讻讚讬 砖诇讗 讬讛专住讜 诇注诇讜转 讞讜抓 诪诪拽讜诐 讛专讗讜讬 诇讛诐 讜讛讬讬谞讜 讚讻转讬讘 讘住讜祝 讛驻专砖讛 讜讬讗诪专 讛' 讗诇 诪砖讛 专讚 讛注讚 讘注诐 驻谉 讬讛专住讜 讗诇 讛' 诇专讗讜转 讜讙讜' 讜讛砖讬讘 诪砖讛 诇讛拽讘"讛 诇讗 讬讜讻诇 讛注诐 诇注诇讜转 讻讬 讗转讛 讛注讚讜转 讘谞讜 诇讗诪专 讛讙讘诇 讜讙讜' 讜讝讛 诪诪砖 讻诪讜 砖讻转讘转讬 讻讗谉 讻谉 谞"诇 谞讻讜谉:


砖诐 讜诪谞"诇 讚讛住讻讬诐 讛拽讘"讛 注诇 讬讚讜 讚诇讗 砖专讬讗 砖讻讬谞讛 注讚 爪驻专讗 讚砖讘转讗. 讜诇"诇 讚诇讗讜 诪砖讜诐 讚讛住讻讬诐 讗诇讗 诪砖讜诐 砖注讚讬讬谉 诇讗 讟讘诇讜 讜住诪讻讜 注诇 讚讘专讬 诪砖讛 砖讛讜住讬祝 讬讜诐 讗讞讚 诇注谞讬谉 砖驻诇讬讟转谉 讟诪讗讛 讜讛讬讜 诪诪转讬谞讜转 注讚 砖讻诇讛 讝诪谉 讟讜诪讗转 驻诇讬讟转谉 讚讛讗 讜讚讗讬 诇讬转讗 砖讛专讬 讻讘专 讛讜爪专讻讜 讛谞砖讬诐 诇讟讘讜诇 讟讘讬诇转 讙专讜转 讘讞诪砖讛 讘砖讘转 讘砖注转 讛讝讗转 讛讚诐 讻讚讬 诇讬讻谞住 转讞转 讻谞驻讬 讛砖讻讬谞讛 讻讚讗讬转讗 讘住讜祝 驻专拽 讛讞讜诇抓 讜讗祝 讗转"诇 砖讞讝专讜 讜驻诇讟讜 砖"讝 讗讞"讻 讗驻"讛 讜讚讗讬 讟讘诇讜 讗讞"讻 诪讬讚 讗讬 诪砖讜诐 讚讟讘讬诇讛 讘讝诪谞讛 诪爪讜讛 讗讜 诪砖讜诐 讗讻讬诇转 砖诇诪讬诐 讚讻转讬讘 讘拽专讗 讻谞"诇 讜讚讜"拽:


讘转讜住' 讘讚"讛 讜诪讛 讬砖专讗诇 讜讗"转 诪讗讬 拽讗诪专 讜讻讜' 讬"诇 讚诇讗 讛讜讬 拽"讜 讙诪讜专 讜讻讜' 注住"讛. 诇讻讗讜专讛 诇讗 讛讜爪专讻讜 诇讻讱 讚讘诇讗"讛 讗讬讻讗 诇诪讬诪专 讚诇讗 讛讜讬 拽"讜 讙诪讜专 讜诪讛 砖讻转讘讜 讘讚讬讘讜专 砖讗讞"讝 讚讗驻砖专 讚讛讬讗 讛谞讜转谞转 讜讻讜' 讗诇讗 讚拽讜砖讟讗 讚诪讬诇转讗 讻转讘讜 讚诪转专讬 讟注诪讬 诇讗 讛讜讬 拽"讜 讙诪讜专 讜拽"诇:


讘讚"讛 讜讗转讛 驻讛 注诪讜讚 注诪讚讬 讜讗"转 诪谞"诇 讚驻讬专砖 诪砖讛 诪讚注转讜 讜讻讜' 砖诪讗 讝讛 讛讜讗 爪讜讜讬 讙诪讜专 讜讻讜' 讜转讬专抓 专"转 讚讗讬 讗讬转讗 讚诪讞诪转 爪讜讜讬 讛拽讘"讛 讜讻讜' 讛讗讬讱 讛讬讛 诪注专注专讬谉 讗讛专谉 讜诪专讬诐 讜讻讜' 注住"讛. 讜诇讻讗讜专讛 讗讬谉 讝讛 诪住驻讬拽 讚砖诪讗 讗讛专谉 讜诪专讬诐 诇讗 讛讜讬 讬讚注讬 诪讛 砖讗诪专 讛拽讘"讛 诇诪砖讛 讜讗转讛 驻讛 注诪讜讚 注诪讚讬 讚讛讻讬 诪砖诪注 驻砖讟讗 讚拽专讗 讘驻' 讘讛注诇讜转讱 砖诐 砖讛砖讬讘 讛拽讘"讛 诇讗讛专谉 讜诪专讬诐 诇讗 讻谉 注讘讚讬 诪砖讛 驻讗"驻 讗讚讘专 讘讜 讜驻专砖"讬 讘讞讜诪砖 讚讛讬讬谞讜 讚诪讛 砖讗诪专 诇诪砖讛 驻讗"驻 诇驻专讜砖 诪谉 讛讗砖讛 讜讛讬讬谞讜 诪讛 砖讗诪专 讜讗转讛 驻讛 注诪讜讚 注诪讚讬 讜诇讜诇讬 讚讘专讬 讛转讜' 讛讬讛 谞"诇 诇驻专砖 讘注谞讬谉 讗讞专 讚讛讗 讚讗诪专讬谞谉 讚诪砖讛 驻讬专砖 诪谉 讛讗砖讛 诪讚注转讜 讛讬讬谞讜 讚讗驻讬' 诇讗讞专 砖爪讬讜讛 讛拽讘"讛 诇诪砖讛 砖讬讗诪专 诇讬砖专讗诇 诪爪讜转 驻专讬砖讛 讗驻"讛 诇讗 砖讬讬讱 讛讗讬 拽"讜 诇讙讘讬 诪砖讛 注爪诪讜 砖讬驻专讜砖 诪谉 讗砖转讜 讗祝 诇讗讞专 诪"转 讻讬讜谉 讚转讜 诇讬讻讗 诇诪讬讞砖 诇驻讜诇讟转 砖讻讘转 讝专注 讚讗砖转讜 讜讗讬 诪砖讜诐 诪砖讛 注爪诪讜 砖驻讬专 讛讬讛 讬讻讜诇 诇讟讘讜诇 诇拽专讬讜 讻讬讜谉 讚诪住拽讬谞谉 诇注讬诇 讚谞讬转谞讛 转讜专讛 诇讟讘讜诇讬 讬讜诐 讜讗诪专讬谞谉 谞诪讬 讚讻诇 注诇讬讜转讬讜 砖诇 诪砖讛 讛讬讜 讘讛砖讻诪讛 讜讘诇讬诇讛 诇讗 讚讬讘专 讛拽讘"讛 注诪讜 讗诐 讻谉 砖驻讬专 讛讬讛 讬讻讜诇 诇讟讘讜诇 讘诇讬诇讛 讜诪讚讗砖讻讞谉 砖讗诪专 讛拽讚讜砖 讘专讜讱 讛讜讗 诇诪砖讛 诇讗讞专 诪转谉 转讜专讛 诇讱 讗诪讜专 诇讛诐 砖讜讘讜 诇讻诐 诇讗讛诇讬讻诐 讜讗转讛 驻讛 注诪讜讚 注诪讚讬 讜诇诪砖讛 注爪诪讜 诇讗 讗诪专 诇讗 讛讬转专 讜诇讗 讗讬住讜专 注诇 讻专讞讱 讛讬讬谞讜 诪砖讜诐 砖讻讘专 讬讚注 讛拽讘"讛 砖诪砖讛 讘注爪诪讜 讛讬讛 诪讞诪讬专 诇讚专讜砖 讛拽"讜 诇驻专讜砖 诇讙诪专讬 砖诇讗 讬注诇讛 诇讚讘专 注诐 讛砖讻讬谞讛 讘注讜讚讜 讟讘讜诇 讬讜诐. 讻谉 谞"诇 谞讻讜谉 诇讜诇讬 砖讛转讜' 诇讗 驻讬专砖讜 讻谉. 讜讘讝讛 讬转讬讬砖讘 讙"讻 讛讗 讚讬诇驻讬谞谉 诪拽专讗 讚讜讗转讛 驻讛 注诪讜讚 注诪讚讬 砖讛住讻讬诐 讛拽讘"讛 诇诪砖讛 讜诇讻讗讜专讛 讗讻转讬 诇讗 诪讜讻讞 诪讬讚讬 讚讘诇讗"讛 讛讜爪专讱 讛拽讘"讛 诇讗诪专 诇诪砖讛 讜讗转讛 驻讛 注诪讜讚 注诪讚讬 讻讚讬 砖讬注诇讛 诇讛专 诪讬讚 诇讗讞专 讬专讬讚转讜 讘讗讜转讜 讛讬讜诐 注爪诪讜 讻讚讗讬转' 讘驻"拽 讚讬讜诪讗 讚祝 讚' 注"讘 讚诇专讘讬 讬讜住讬 讚讗诪专 讘砖讘注讛 讘讞讜讚砖 谞讬转谞讛 讛转讜专讛 讘砖讘注讛 谞讬转谞讛 讜讘砖讘注讛 注诇讛 讜诇诪讗讬 讚驻专讬砖讬转 讗转讬 砖驻讬专 讜讚讜拽 讛讬讟讘:





爪诇"讞

讗诪专 讞讝拽讬' 诪"讚 讗专抓 讬专讗讛 讜砖拽讟讛 讗诐 讬专讗讛 诇诪讛 砖拽讟讛 讜讗诐 砖拽讟讛 讜讻讜'. 讜诇诪讛 讬专讗讛 讻讚专"诇 讚讗诪专 讜讻讜' 诪诇诪讚 砖讛转谞讛 讛拽讘"讛 注诐 诪注砖讛 讘专讗砖讬转 讜讻讜' 讜讬砖 诇讚拽讚拽 讚讛讗 注诇 讛砖拽讬讟讛 诇讬讻讗 拽讜砖讬讗 讚诇诪讛 诇讗 转砖拽讜讟 讜注讬拽专 讛拽讜砖讬讗 注诇 讛诪讜专讗 诇讬讚注 讗讬讝讛讜 诪讜专讗 注诇讛 注诇 讛讗专抓 讗"讻 诇讗 讛讜讛 诇讬' 诇讛拽砖讜转 讗诇讗 诇诪讛 讬专讗讛. 讜讗讜诇讬 讻砖驻讬专砖 诇讜 讛诪讜专讗 讬讚注 砖讜讘 讟注诐 讛砖拽讬讟讛. 讜注讜讚 讚诪砖谞讬 讻讚专"诇 讜讻讜' 讜讛专讬 讘拽专讗 讚诪注砖讛 讘专讗砖讬转 讻转讬讘 讬讜诐 讛砖砖讬 讜讬讻讜诇讜 讛砖诪讬诐 讜讛讗专抓 讜讗"讻 讻砖诐 砖讛讬' 讛转谞讗讬 注诐 讛讗专抓 讻讱 讛讬' 讛转谞讗讬 注诐 讛砖诪讬诐 讜砖谞讬讛诐 谞讻诇诇讬诐 讘诪讗诪专讜 砖诇 专砖讘"诇 砖讗诪专 砖讛转谞讛 注诐 诪注"讘 讜诪注砖讛 讘专讗砖讬转 讛诐 砖诪讬诐 讜讗专抓 讜讗"讻 诇诪讛 讝讛 讬专讗讛 讛讗专抓 讜诇讗 讬专讗讜 讛砖诪讬诐. 讜谞专讗讛 讘讛拽讚诐 诪讛 砖讗诪专讜 诇注讬诇 (讚祝 驻"讜 注"讘) 讜讛讗 讟讘讜诇讬 讬讜诐 谞讬谞讛讜 讗讘讬讬 讘"讗 讜专"讞 讘"讗 讚讗诪专讬 转专讜讜讬讬讛讜 谞讬转谞讛 转讜专讛 诇讟"讬 讗"诇 专讘讬谞讗 诇诪专讬诪专 谞讬转谞讛 拽讗诪专转 讗讜 专讗讜讬' 拽讗诪专转 讗"诇 专讗讜讬讛 拽讗诪讬谞讗 讜讬砖 诇讚拽讚拽 讘砖诇诪讗 诪讛 砖讛拽砖讛 讛讗 讟"讬 谞讬谞讛讜 讛讬讗 拽讜砖讬讗 诇讚讬谞讗 讜讻诪讜 砖驻讬专砖'"讬 砖"诪 讚讘爪专讬 诇讛讜 讞讚讗 注讜谞讛 讗诇讬讘讗 讚讻讜诇讛讜 讗讘诇 诪讛 砖砖讗诇 砖讜讘 谞讬转谞讛 讗讜 专讗讜讬' 讛讬讗 砖讗诇讛 砖讗讬谞讛 诇砖讜诐 转讜注诇转 讜诪讗讬 讚讛讜讛 讛讜讛 讜讗讬谉 讻讗谉 谞"诪 诇讚讬谞讗 讜诇讗 诇诪住讘专 拽专讗讬. 讜注讜讚 拽砖讛 注诇 讛转砖讜讘讛 砖讛砖讬讘讜 专讗讜讬讛 拽讗诪讬谞讗 讜驻讬专砖"讬 砖诇讗 讛讜爪专讻讜 诇讻讱 讬注讜讬讬谉 砖诐 拽砖讛 讜讻讬 谞讘讬讗 讛讬' 砖讬讚注 砖诇讗 讗讬专注 讘砖讜诐 讗讞转 砖驻诇讟讛. 诇讻谉 谞专讗讛 讚砖讗诇讛 讝讜 砖砖讗诇 谞讬转谞讛 拽讗诪专转 讗讜 专讗讜讬讛 讛讜讗 诇讬讚注 讗诐 讛诇讻讛 讻专讗讘"注 讚讘讬讜诐 砖诇讬砖讬 讟讛讜专讛 讗讜 讻专' 讬砖诪注讗诇 讚讘讬讜诐 讛砖诇讬砖讬 讟诪讗讛 讜讘专讘讬注讬 讟讛讜专讛 讚讛专讬 驻诇讜讙转讗 讚专' 讬砖诪注讗诇 讜专讗讘"注 转诇讬' 讘驻诇讜讙转讗 讚专' 讬讜住讬 讜专讘谞谉 讗诐 讘砖砖讛 讘住讬讜谉 谞讬转谞讛 转讜专讛 讗诐 讘砖讘注讛 讜讻讚诇拽诪谉 诪"讚 讘砖砖讬 讘讞讚砖 讜讻讚诪驻专砖 讛讻讗 讚诇专讘谞谉 讘讛' 注讘讜讚 驻专讬砖讛 讜诇专' 讬讜住讬 讘讚' 注讘讜讚 驻专讬砖讛 讜诪砖讛 讛讜住讬祝 讬讜诐 讗讞讚 诪讚注转讜 讜诪驻专砖 讚讚专砖 讛讬讜诐 讜诪讞专 讛讬讜诐 讻诪讞专 诪讛 诪讞专 诇讬诇讜 注诪讜 讗祝 讛讬讜诐 诇讬诇讜 注诪讜 讜诇讬诇讛 讚讛讗讬讚谞讗 谞驻拽讗 诇讬讛 砖"诪 转专讬 讬讜诪讬 诇讘专 诪讛讗讬讚谞讗. 讜诪谞"诇 讚讗住讻讬诐 讛拽讘"讛 注诇 讬讚讜 讚诇讗 砖专讬讗 砖讻讬谞转讗 注讚 爪驻专讗 讚砖讘转讗 讜讘转讜住' 讚"讛 讛讬讜诐 讻诪讞专 讻转讘讜 讚讗讬谉 讝讛 讚专砖讛 讙诪讜专讛 讗诇讗 诪砖诪砖 讚讛讬讜诐 诪诪砖 讚讗讬 诇讗讜 讛讻讬 讗讬谉 讝讛 诪讚注转讜 讜讚讘专讬讛诐 讚讞讜拽讬诐 讜注讜讚 拽砖讛 讻讬讜谉 砖诇驻讬 爪讜讜讬 讛拽讘"讛 讘讬讜诐 讛讙' 讟讛讜专讛 诇讗 砖讬讬讱 诇讜诪专 砖讛住讻讬诐 讛拽讘"讛 诇讚注转讜 砖诇 诪砖讛 讘讚讘专 讚谞讜讙注 诇讚讬谞讗. 讜谞专讗讛 驻讬专讜砖讜 讚讘讗诪转 讙诐 诪转讞诇讛 讛讬讛 讛讚讬谉 讻谉 讚讬讜诐 讛砖诇讬砖讬 讟诪讗讛. 讗讘诇 讛拽讘"讛 讬讚注 砖诇讗 砖讬诪砖讜 讻诇诇 诪谉 住讜祝 讬讜诐 砖诇讬砖讬 讘砖讘转 讜诇讻谉 爪讜讛 讛拽讘"讛 讜拽讚砖转诐 讛讬讜诐 讚讛讬讬谞讜 讬讜诐 讚' 讜诪讞专 讚讛讬讬谞讜 讬讜诐 讞诪讬砖讬 讜讙"讻 讛讬讛 讻讜谞转讜 讛讬讜诐 讻诪讞专 讻诇讜诪专 讙诐 讛讬讜诐 讛讜讗 讻诪讞专 砖诇讗 砖诪砖讜 诪住讜祝 讬讜诐 讗转诪讜诇 讜诇讗 砖诪砖讜 讻诇诇 专拽 讘砖诇讬砖讬 讘砖讘转 讜讬讻讜诇讬诐 诇讟讘讜诇 讗讜专 诇讬讜诐 砖砖讬 讘砖讘转 砖讗讝 讗祝 讗诐 讬驻诇讟讜 讻讘专 讛讜讗 讬讜诐 专讘讬注讬 诇砖讬诪讜砖诐 砖砖讬诪砖讜 讘讙' 讘砖讘转 讜讬驻诇讟讜 讗讜专 诇讬讜诐 砖砖讬 讚讛讬讬谞讜 诇讬讜诐 专讘讬注讬 讜讛讬讗 讟讛讜专讛 讜讛讬' 讚注转 讛拽讘"讛 诇讬转谉 转讜专讛 讘注"砖 讚讛讬讬谞讜 砖砖讬 讘住讬讜谉 讜住讙讬 诇讬讛 诇拽讘"讛 诇爪讜讜转 注诇 诪讛 诪讛 砖爪专讬讱 注转讛 诇诪转谉 转讜专讛. 讜讗祝 砖讛诪讛 讗讬谞诐 讬讜讚注讬诐 讗讬砖 讘诪注砖讛 专注讛讜 讗诐 诇讗 砖讬诪砖讜 讻诇诇 讻诇 诇讬诇 砖诇驻谞讬讜 讜诇讗 讬讚注讜 讚讬谉 驻讜诇讟转 砖"讝. 讛讬' 讚注转讜 砖诇 讛拽讘"讛 讘注转 砖讬讜讚讬注 诇讛诐 讻诇 讚讬谞讬 讟讜诪讗讛 讜讟讛专讛 讘转讜专转 讻讛谞讬诐 砖讬讗诪专 讘讗讛诇 诪讜注讚 讗讝 讬讜讚讬注 诇讛诐 讚讬谉 驻讜诇讟转 砖"讝 讗讬诪转 讟诪讗讛 讜讗讬诪转 讟讛讜专讛. 讜诪砖讛 讚专讬砖 讛讬讜诐 讻诪讞专 讜讗讬讛讜 诇讗 讬讚注 砖诇讗 砖讬诪砖讜 讻诇 诇讬诇 砖诇驻谞讬讜 讜讗诪专 讚诇讬诇讛 讚讛讗讬讚谞讗 讻讘专 谞驻拽讗 诇讬' 诇讻谉 讛讜住讬祝 讬讜诐 讗' 诪讚注转讜 讜讛拽讘"讛 讛住讻讬诐 注诇 讬讚讜 砖讬砖 讘讝讛 注讻"驻 转讜注诇转 砖讬讚注讜 讛讚讬谉 诇讚讜专讜转 讜诇讗 讬爪讟专讱 诇讞讝讜专 讜诇驻专砖 诇讛诐 讚讬谉 讝讛 讘讗讜讛诇 诪讜注讚 讜诇驻讬 讝讛 讻讬讜谉, 砖诪砖讛 讛讜住讬祝 讬讜诐 讗' 诪讚注转讜 讜讛诐 讘讗诪转 诇讗 砖讬诪砖讜 诪住讜祝 讬讜诐 砖诇讬砖讬 讘砖讘转 讜讗讝 讻讘专 讛讬' 讘注"砖 讬讜诐 专讘讬注讬 讜讛驻讜诇讟转 讗讝 讟讛讜专讛 讜讛转讜专讛 砖谞讬转谞讛 讘砖讘转 诇讗 谞讬转谞讛 讻诇诇 诇讟讘讜诇讬 讬讜诐 砖讗驻讬' 讗讜转谉 砖驻诇讟讜 讘注"砖 讻讘专 讛讬讜 讟讛讜专讜转 讜诇讗 讛讜爪专讻讜 诇讟讘讜诇 讘诇讬诇讛 诪讞讚砖 讜诇注讬诇 讻砖讛拽砖讛 讜讛讗 讟讘讜诇讬 讬讜诐 谞讬谞讛讜 砖驻讬专 讛拽砖讛 讚讘讬谉 诇专讘谞谉 讜讘讬谉 诇专' 讬讜住讬 注讻"驻 诇驻讬 讚注转讜 砖诇 诪砖讛 砖诇讗 讬讚注 砖诇讗 砖讬诪砖讜 讗转诪讜诇 讗"讻 讗讜转谉 砖讬驻诇讟讜 讘住讜祝 诪注诇讬 讚砖讘转讗. 讬爪讟专讻讜 诇讟讘讜诇 诪讞讚砖 讘诇讬诇 砖讘转 讜讬讛讬讜 诇诪讞专 讟讘讜诇讬 讬讜诐. 讜讛砖讬讘 诇讜 谞讬转谞讛 转讜专讛 诇讟讘讜"讬 讜诇专讘谞谉 讬讻讜诇 诇讛讬讜转 砖讘讗诪转 讗讬专注 砖驻诇讟讛 讘住讜祝 诪注诇讬 讚砖讘转讗 讜讟讘诇讜 诪讞讚砖 讘诇讬诇讬 砖讘转 讜谞讬转谞讛 诇讟讘"讬. 讗讘诇 诇专' 讬讜住讬 讜讚讗讬 诇讗 谞讬转谞讛 诇讟讘讜"讬 专拽 诇驻讬 讚注转讜 砖诇 诪砖讛 专讗讜讬讛 讛讬转讛 诇注"讬 讗讘诇 讘讗诪转 讛专讬 诇讗 砖讬诪砖讜 诪拽讜讚诐 讜诇讗 诪砖讻讞转 砖讬爪讟专讻讜 诇讟讘讜诇 诪讞讚砖 讘诇讬诇 砖讘转. 讜讻砖砖讗诇 诇讜 谞讬转谞讛 拽讗诪专转 讗讜 专讗讜讬讛 拽讗诪专转 讚讬谞讗 砖讗诇 讗诐 住讜讘专 讻专讘谞谉 讗讜 讻专' 讬讜住讬 讜讛砖讬讘 诇讜 专讗讜讬讛 拽讗诪讬谞讗 讜讛讻专讬注 诇讜 讻专' 讬讜住讬. 讜讙诐 讗讜诇讬 讙诐 诪砖讛 讬讚注 讻讜谞转 讛拽讘"讛 注诇 讘讜专讬讜 讚讛讬讜诐 讻诪讞专 讛讬讬谞讜 讚诇讗 砖讬诪砖讜 讙诐 讻诇 诇讬诇 砖诇驻谞讬讜 讗讘诇 讗诪专 注讻"驻 讛诐 讗讬谞诐 讬讜讚注讬诐 讗讬砖 讘讞讘讬专讜 讗诐 砖讬诪砖讜 讗讜' 诇 讜诇讗 讬讚注讜 讛讚讬谉 讜诪砖讛 专爪讛 诇拽讘讜注 讛诇讻讛 诇讚讜专讜转 讜诇讻谉 讛讜住讬祝 讬讜诐 讗' 诪讚注转讜: 讜讘诪住' 讞讙讬讙讛 (讚祝 讟"讜 注"讘) 讗砖讻讞讬' 专讘讛 讘"讗 诇讗诇讬讛讜 讗诪专 诇讬' 诪讗讬 拽讗 注讘讬讚 拽讜讘"讛 讘讛讗讬 砖注转讗 讗"诇 讗诪专 砖诪注转讗 诪驻讜诪讬 讚讻讜诇讬 专讘谞谉 讜讻讜' 讛专讬 讻砖诪讞讚砖讬谉 讻讗谉 讗讬讝讛 讚讬谉 讛拽讘"讛 讻讘"讬 讗讜诪专 讛诇讻讛 讘砖诐 讗讜诪专讜 讘诪转讬讘转讗 讚专拽讬注 讜讗诐 诪驻讜诐 讻讜诇讛讜 专讘谞谉 讗诪专 拽讜讘"讛 讛诇讻讛 拽"讜 诪驻讜诪讬' 讚诪砖讛. 讜讗"讻 讘砖注讛 砖讛讜住讬祝 诪砖讛 讬讜诐 讗' 诪讚注转讜 诇讛讜专讜转 讛诇讻讛 讚驻讜诇讟转 讘砖诇讬砖讬 讟诪讗讛 讘讜讚讗讬 转讬讻祝 讗诪专 拽讜讘"讛 诇诪注诇讛 讘诪转讬讘转讗 讚专拽讬注 讘砖诐 诪砖讛 砖讬驻讛 讻讬讜谉 诇讚讬谞讗 讜讗"讻 转讬讻祝 讘讗讜转讛 砖注讛 讬讚注讜 讘砖诪讬诐 讚诇讗 转砖专讛 砖讻讬谞转讗 诇诪讬讛讘 讗讜专讬讬转讗 注讚 砖讘转讗 砖讛讜讗 砖讘注讛 讘住讬讜谉 讗讘诇 讘讗专抓 诇讗 讬讚注讜 注讚 砖专讗讜 砖注讘专 讻诇 讬讜诐 砖砖讬 讜诇讗 砖专转讛 砖讻讬谞讛 讗讝 谞讜讚注 讘讗专抓 砖讛住讻讬诐 讛拽讚讜砖 讘专讜讱 讛讜讗 注诇 讬讚讜 砖诇 诪砖讛 讗讘诇 讻诇 讬讜诐 砖砖讬 注讚讬讬谉 讛讬讜 诪住讜驻拽讬诐 砖注讜讚 讛讬讜诐 转谞转谉 讛转讜专讛:


讜讛转讜住' 讘讚"讛 讻驻讛 注诇讬讛谉 讛专 讻讙讬讙讬转 讗注驻"讬 砖讻讘专 讛拽讚讬诪讜 谞注砖讛 诇谞砖诪注 砖诪讗 讬讛讬讜 讞讜讝专讬诐 讻砖讬专讗讜 讗砖 讛讙讚讜诇讛 讜讻讜' 讜讘专砖"讬 讘讞讜诪砖 讘驻住讜拽 讬讜诐 讛砖砖讬 讜讻讜' 驻讬专砖 讘' 驻讬专讜砖讬诐 讘讛讱 转讜住驻转 讛' 砖诇 讛砖砖讬 讗诐 专讜诪讝 注诇 讞诪砖讛 讞讜诪砖讬 转讜专讛 讗讜 砖讛讜讗 讛"讗 讛讬讚讬注讛 讛砖砖讬 讛讬讚讜注 砖讛讜讗 砖砖讛 讘住讬讜讜谉: 讜讗讜诪专 讗谞讬 诪讛 砖讻转讘讜 讛转讜住驻讜转 砖诪讗 讬讞讝专讜 讘讛诐 讝讛 转讬' 诪住驻讬拽 注诇 砖讛讜爪专讱 诇讻驻讬讬转 讛讛专 讗讘诇 注讻"驻 诇注谞讬谉 拽讬讜诐 讛注讜诇诐 讻讘专 谞转讘住住 讛注讜诇诐 讜诇讗 讜注讬诇 讞讝专讛. 砖注诇 讛拽讘诇讛 讛转谞讛 讜讻讬讜谉 砖讻讘专 拽讬讘诇讜 讻讘专 谞转拽讬讬诐 讛转谞讗讬 讻诪讜 砖讗诐 讬注讘专讜 注诇 讛转讜专讛 诇讗 讬讜讞讝专讜 诪注"讘 诇转讜讛讜 讻诪讜"砖 讛转讜住' 讘诪住' 注讻讜"诐 (讚祝 讙' 注"讗) 讘讚"讛 谞讜讙注讬谉 讘注讚讜转谉 注讬讬谉 砖诐. 讻诪讜 讻谉 讗诐 讬讞讝专讜 诪讛拽讘诇讛 诇讗 诪讛谞讬 讚讻讘专 谞转拽讬讬诐 讛注讜诇诐. 讜讗诪谞诐 讗讬 谞讬诪讗 讻驻讬' 专讗砖讜谉 砖诇 专砖"讬 讘讞讜诪砖 讚讛' 讬转专讛 专讜诪讝 注诇 讞诪砖讛 讞讜诪砖讬 转讜专讛 讜砖砖讛 讛讬讬谞讜 砖砖讛 讬诪讬 讘专讗砖讬转 讜讻诇 诪注砖讛 讘专讗砖讬转 诪讬讜诐 专讗砖讜谉 注讚 住讜祝 讬讜诐 砖砖讬 转诇讜讬诐 讘转谞讗讬 拽讘诇转 讞诪砖讛 讞讜诪砖讬 转讜专讛. 谞诪爪讗 讚诇讗 谞转讬讬讞讚 讝诪谉 讬讚讜注 注诇 拽讘诇转 讛转讜专讛 讜讘讻诇 讝诪谉 砖转讛讬' 讛拽讘诇讛 讬转拽讬讬诐 讛转谞讗讬 讜讬转讘住住 讛注讜诇诐. 讗讘诇 讗讬 谞讬诪讗 讻驻讬' 讛砖谞讬 讗"讻 讛讜讛 讛转谞讗讬 讚讜拽讗 注诇 砖砖讛 讘住讬讜谉 讜诪讛 砖拽讬讘诇讜 拽讜讚诐 诇讝讛 诇讗 诪讛谞讬 讜讬讻讜诇讬诐 诇讞讝讜专 注讜讚 讘砖砖讛 讘住讬讜谉. 讜讛谞讛 诪讛 砖讗诪专讜 谞注砖讛 讜谞砖诪注 讝讛 讛讬讛 讘讞诪砖讛 讘住讬讜谉 讻诪讘讜讗专 讘专砖"讬 讘驻' 诪砖驻讟讬诐. 讜讛转讜住' 砖诐 讘诪住' 注讻讜"诐 讘讚"讛 讛砖砖讬 讛拽砖讜 转讬诪讗 诇诪"讚 讘砖讘注讛 讘讞讜讚砖 谞讬转谞讛 转讜专讛 诪讗讬 讬讜诐 讛砖砖讬 注讬讬"砖 砖谞讚讞拽讜 讘讝讛 讜讗谞讬 讗讜诪专 讚砖谞讬 讛驻讬专讜砖讬诐 砖讘专砖"讬 讛诐 诇讛谞讬 转专讬 转谞讗讬 讚诇专' 讬讜住讬 讚讘砖讘注讛 谞讬转谞讛 转讜专讛 讛讜讗 讻驻讬' 讛砖谞讬 讚讛' 讛讬转专讛 讛诐 讞诪砖讛 讞讜诪砖讬 转讜专讛. 讜砖砖讬 讛讬讬谞讜 讻诇 诪注砖讛 讘专讗砖讬转 诪讬讜诐 专讗砖讜谉 注讚 讬讜诐 砖砖讬 讜诇讗 谞讝讻专 讝诪谉 拽讘讜注 诇拽讘诇转 讛转讜专讛. 讜驻讬专讜砖 砖谞讬 砖诇 专砖"讬 讘讞讜诪砖 讛讬讬谞讜 诇专讘谞谉 讚专' 讬讜住讬 砖讘砖砖讛 讘住讬讜谉 谞讬转谞讛 转讜专讛: 讜注讻砖讬讜 谞讘讜讗 诇诪讗诪专 讛谞爪讘 驻转讞 讛砖注专. 讚讚专砖 讞讝拽讬' 诪"讚 讜讻讜' 讜谞讚拽讚拽 注讜讚 讘讗诪专讜 讘转讞诇讛 讬专讗讛 讜诇讘住讜祝 砖拽讟讛 讚诇砖讜谉 转讞诇讛 讜住讜祝 砖讬讬讱 注诇 注谞讬谉 讬讚讜注 讻诪讜 注诇 讝诪谉 讬讚讜注 砖砖讬讬讱 诇讜诪专 转讞诇转 讛讬讜诐 讗讜 住讜祝 讛讬讜诐 讗讜 转讞诇转 讛讞讜讚砖 讜住讜祝 讛讞讜讚砖 讜讻讚讜诪讛 诇讝讛 砖讗专 注谞讬谞讬诐 砖讬讬讱 转讞讬诇转 讛注谞讬谉 讜住讜祝 讛注谞讬谉 讗讘诇 讻讗谉 砖讛讬专讗讛 讛讬转讛 拽讜讚诐 拽讘诇转 讛转讜专讛 讜讛砖拽讬讟讛 讛讬转讛 讗讞专 讛拽讘诇讛 讛讬' 诇讜 诇讜诪专 拽讜讚诐 砖拽讬讘诇讜 讬砖专讗诇 讛转讜专讛 讬专讗讛 讜讗讞专 砖拽讬讘诇讜 砖拽讟讛: 讜诇讻谉 谞专讗讛 砖讻讱 讛诐 讚讘专讬 讞讝拽讬' 砖讜讚讗讬 讬讚注 砖讛驻讬专讜砖 讛讜讗 砖讬专讗讛 诪诪讜专讗 讞讝专转 讛注讜诇诐 诇转讜讛讜 讻转谞讗讬 讛专讗砖讜谉. 讜讗诪谞诐 讛讬' 拽砖讛 诇讜 砖讛专讬 讻讘专 讗诪专讜 谞注砖讛 讜谞砖诪注 讻拽讜砖讬转 讛转讜住' 讜讗诐 讻谉 诇诪讛 讬专讗讛 讜讗诐 砖注讚讬讬谉 讬专讗讛 砖诪讗 讬讞讝专讜 讘讛诐 讜诪讜注讬诇 讛讞讝专讛 砖诇讛诐 诪拽讘诇转 讛转讜专讛 诇讛讞讝讬专 讛注讜诇诐 诇转讜讛讜 讗诐 讻谉 诇诪讛 砖拽讟讛 注"讬 拽讘诇转 讛转讜专讛 讛专讬 注诇 谞注砖讛 讜谞砖诪注 砖讗诪专讜 讘专爪讜谉 讟讜讘 讘诇讗 砖讜诐 讗讜谞住 讬讻讜诇讬诐 诇讞讝讜专 讘讛诐 拽"讜 砖讬讻讜诇讬诐 诇讞讝讜专 讘讛诐 诪拽讘诇转诐 注"讬 讻驻讬讬转 讛专 讻讙讬讙讬转 讜讻讗砖专 讘讗诪转 讗诪专 专讘讗 讚诪讻讗谉 诪讜讚注讛 专讘讛 诇讗讜专讬讬转讗 讜讗诐 砖拽讟讛 诪砖讜诐 砖讛注讜诇诐 注讜诪讚 注诇 拽讘诇讛 诇讞讜讚 讗诐 讻谉 诇诪讛 讬专讗讛 诪转讞诇讛 讛诇讗 讻讘专 讛拽讚讬诪讜 谞注砖讛 诇谞砖诪注. 讜注诇 讝讛 讛砖讬讘 讘转讞诇讛 讬专讗讛 讚讛讬讬谞讜 讘转讞诇转 讬讜诐 砖砖讬 讘住讬讜谉 砖讛讬转讛 讬专讗讛 砖诪讗 讛驻讬专讜砖 讛砖砖讬 讚讛讬讬谞讜 讛讬讚讜注 讜讗诐 讻谉 讛讻诇 转诇讜讬 讘讝诪谉 讛讛讜讗. 讜诪讛 砖讗诪专讜 讗转诪讜诇 谞注砖讛 讜谞砖诪注 讗讬谞讜 诪讜注讬诇 砖注讚讬讬谉 诇讗 讛讙讬注 讛讝诪谉 砖拽讘注 诇拽讘诇转 讛转讜专讛 讜砖诪讗 讬转谉 讘讬讜诐 讛讝讛 讜讬讞讝专讜 讘讛诐 诪诪讛 砖讗诪专讜 讗转诪讜诇 谞注砖讛 讜谞砖诪注 讜讬讞讝讜专 讛注讜诇诐 诇转讜讛讜. 讜诇讘住讜祝 讛讬讬谞讜 讘讬讜诐 砖砖讛 讘住讬讜谉 专讗转讛 砖诇讗 谞讬转谞讛 讛转讜专讛 讘讗讜转讜 讬讜诐 专拽 讘砖讘注讛 讘住讬讜谉 转谞转谉 讻讚讘专 诪砖讛 讜讗诐 讻谉 讗讬 讗驻砖专 诇驻专砖 讬讜诐 讛砖砖讬 讜讻讜' 砖砖讬 讛讬讚讜注 砖讛专讬 诇讗 谞讬转谞讛 讘砖砖讬 讜讻拽讜砖讬转 讛转讜住' 讜爪"诇 讻驻讬' 砖谞讬 砖诇 专砖"讬 讚讛讬讬谞讜 讞诪砖讛 讞讜诪砖讬 转讜专讛 讜诇讗 拽讘注 讝诪谉 诇讛拽讘诇讛 讜讛专讬 讻讘专 讗诪专讜 谞注砖讛 讜谞砖诪注 诇讻谉 砖拽讟讛 转讬讻祝 讘住讜祝 讛讬讜诐 讗祝 拽讜讚诐 砖讛讙讬注 讬讜诐 讛诪讞专转 砖拽讬讘诇讜 讛转讜专讛. 讜讻诇 讝讛 讛讗专抓 讗讘诇 讛砖诪讬诐 砖讛住讻讬诐 讛拽讘"讛 注诇 讬讚讜 砖诇 诪砖讛 讜讻讘专 砖诪注讜 讘诪转讬讘转讗 讚专拽讬注 砖诪注转转讗 诪驻讜诪讬讛 讚诪砖讛 诇拽讘讜注 讛诇讻讛 诇讚讜专讜转 诇讚讬谞讗 砖驻讜诇讟转 讘讬讜诐 讛砖诇讬砖讬 讟诪讗讛 讜讬讚注讜 讛砖诪讬诐 砖讻讘专 讛住讻讬诐 讛拽讘"讛 注"讬 讜讬讚注讜 砖讘砖讘注讛 讘讞讜讚砖 转谞转谉 讛转讜专讛 砖讜讘 诇讗 谞转讬讬专讗讜. 讜讝讛 砖讗诪专 讛讻转讜讘 诪砖诪讬诐 讛砖诪注转 讚讬谉 砖讗诪专转 讘砖诪讬诐 讛讚讬谉 砖讞讬讚砖 诪砖讛 讜诇讻谉 讗专抓 讬专讗讛 讗讘诇 讛砖诪讬诐 诇讗 谞转讬讬专讗讜:


砖诐 讙诪' 讗诪专 专"讞 讘"讞 诪讗讬 讚讻转讬讘 讻转驻讜讞 讘注爪讬 讛讬注专 讜讙讜' 诇诪讛 谞诪砖诇讜 讬砖专讗诇 诇转驻讜讞 诇讜诪专 诇讱 诪讛 转驻讜讞 讝讛 讜讻讜' 讜驻讬专砖"讬 讘讚"讛 讻驻专讬讜 讜讻讜' 讻讱 讚专讻讜 讜讞诇讜拽 诪砖讗专 讗讬诇谞讜转 讞谞讟转 驻讬专讜转讬讜 拽讜讚诐 诇注诇讬讜. 讜讘转讜住' 讚"讛 驻专讬讜 讛拽砖讛 专"转 砖讛专讬 讗谞讜 专讜讗讬诐 砖讙讚诇 讻砖讗专 讗讬诇谞讜转 讜诪驻专砖 讚转驻讜讞 讛讬讬谞讜 讗转专讜讙 讜专讬讞 讗驻讱 讻转驻讜讞讬诐 诪转专讙诪讬谉 讻专讬讞讗 讚讗转专讜讙讗 讜讻讜' 讗讱 转讬诪讗 砖诪讘讬讗 拽专讗 讚转驻讜讞 讚讘讛讗讬 拽专讗 诇讗 谞诪砖诇讜 讜讻讜' 讜拽专讗 讚专讬讞 讗驻讱 讜讻讜' 讛"诇 诇讗转讜讬讬 讟驻讬 注讻"诇 讛转讜住': 讜诇砖讜谉 讗讱 转讬诪讗 拽砖讛 讚诪砖诪注 讚诇驻讬 诪讛 砖转讬专爪讜 讚拽讗讬 讗讗转专讜讙 谞转讞讚砖 诇讛诐 转诪讬讛 讝讜 讜讛讚讘专 讬驻诇讗 讚讬讛讬' 转驻讜讞 驻讬专讜砖讜 转驻讜讞 诪诪砖 讗讜 讬讛讬' 驻讬专讜砖讜 讗转专讜讙 转诪讬讚 讬砖 诇转诪讜讛 讚讛讜讛 诇讬' 诇讛讘讬讗 拽专讗 讚专讬讞 讗驻讱 讚拽讗讬 注诇 讬砖专讗诇: 讜讛谞讛 讛专砖"讗 讘讞讬讚讜砖讬 讗讙讚讜转 讻转讘 讚拽专讗 讻转驻讜讞 诪砖诪砖 诇诪注诇讛 讜诇诪讟讛 讙诐 诇诪注诇讛 讻砖讜砖谞讛 讘讬谉 讛讞讜讞讬诐 讻谉 专注讬转讬 讘讬谉 讛讘谞讜转 讻转驻讜讞 讜讻讜' 讜讗讻转讬 讗讬谉 讚讘专讬讜 诪住驻讬拽讬诐 诇讚讞讜转 转诪讬讛转 讛转讜住驻讜转 诇讜 讬讛讬讛 讻讚讘专讬讜 专讗讛 诇砖讜谉 讛转讜住' 砖住讬讬诪讜 讚拽专讗 讚专讬讞 讗驻讱 讛讜讛 谞讬' 诇讗转讜讬讬 讟驻讬, 讜讻讜谞转谉 讚砖诐 注讬拽专谉 讘讻谞住转 讬砖专讗诇 诪讚讘专 讜讗诐 讻谉 讬讜转专 讛讜讛 诇讬' 诇讛讘讬讗讜 讜谞专讗讛 拽讬砖讜专 讚讘专讬讛诐 讚讛讗 讜讚讗讬 讛转专讙讜诐 砖讛讬讛 诇驻谞讬 讛转讜住驻讜转 诇讗 转专讙诐 拽专讗 讻转驻讜讞 讘注爪讬 讜讻讜' 注诇 讗转专讜讙 砖讗诐 讛讬讛 诪转专讙诐 讛讱 拽专讗讬 讙讜驻讬' 注诇 讗转专讜讙 诇诪讛 诇讛讜 诇讛转讜住' 诇讛讘讬讗 专讗讬讛 诪诪专讞拽 讚转专讙讜诐 砖诇 专讬讞 讗驻讱 讜讙讜' 讛讜讗 讗转专讜讙 讜转讬驻讜拽 诇讛讜 讚转专讙讜诪讬' 讚讛讱 拽专讗 注爪诪讜 讛讜讗 讗转专讜讙. 讜讻谉 讚拽讚拽 讘住驻专 讘讬谞讛 诇注转讬诐. 讜讻讬讜谉 砖讬爪讗 诇谞讜 讚转专讙讜诪讬 讚讛讱 拽专讗 讛讜讗 转驻讜讞 诪诪砖 讜转专讙讜诪讜 讚专讬讞 讗驻讱 讛讜讗 讗转专讜讙 爪专讬讱 诇驻专砖 砖讛讬' 诇讘注诇 讛转专讙讜诐 讗讬讝讛 专讗讬' 诪讛诪拽专讗 诇驻专砖 讝讛 注诇 转驻讜讞 讜讝讛 注诇 讗转专讜讙. 讜讗诐 讻谉 讗讬 讛讜讛 讛讗诪转 讻驻讬' 专砖"讬 讚转驻讜讞 讞诇讜拽 诪砖讗专 讗讬诇谞讜转 讛讬讬谞讜 讗讜诪专讬诐 讚转驻讜讞 诪诪砖 讛讜讗 讚讞诇讜拽 讜诇讗 讗转专讜讙. 讜诇讻讱 讛讜讻专讞 讛讙诪' 诇讛讘讬讗 拽专讗 讚转驻讜讞 讘注爪讬 讜讻讜' 讚诪讬讬专讬 讘转驻讜讞 诪砖讗"讻 拽专讗 讚专讬讞 讚诪讬讬专讬 讘讗转专讜讙 讗讘诇 注转讛 砖讞讬讚砖讜 砖讛讙诪' 诪驻专砖 讙诐 拽专讗 讚讻转驻讜讞 讘讗转专讜讙 讜讛讬讬谞讜 讛讱 讗诐 讻谉 砖驻讬专 讛拽砖讜 讚讛讜讛 诇讬' 诇讛讘讬讗 讛讗讬 拽专讗 讚专讬讞 讗驻讱 讜讙讜':

